Bukedde Online - Okulunda kugatteko okulima omuddo oyongeze amagoba\nOkulunda kugatteko okulima omuddo oyongeze amagoba\nEndabirira y’olusuku mu biseera by’enkuba...\nBiibino ayagala okulunda enkoko by’alina...\nAsiimwe ye nnannyini ffaamu ya Itungo Farm esangibwa ku kyalo Kyoga mu Wakiso ng’etudde ku yiika ssatu n’ekitundu ng’alimirako omuddo ogw’ebika eby’enjawulo okuli ogw’emiti, empeke n’ebisagazi nga guno aguguza abalunzi n’okuliisa ensolo zaabwe.\nAsiimwe mu muddo gw’alima.\nEKIGWO ekimu tekirobera mwana kuyimba, enjogera eno etuukira ku Jolly Asiimwe (30), mu bye yayitamu ng’atandika ffaamu kw’alimira omuddo n’okulunda ebisolo.\nNasoma bya kubala bitabo era nnina dipuloma gye nafunira ku MUBS e Nakawa mu 2010. Bwe namaliriza okusoma, nafuna omulimu mu Rukiga SACCO e Kabale nga nkwata ssente ne ngukola okumala emyaka ebiri.\nOmulimu gwali gunfuga nnyo kwe kusalawo okuguleka, nasaba baze kapito n’amumpa ne ntandika edduuka e Munyonyo, lino lyannema olwa bakasitoma abatono kwe kusalawo okulitunda obukadde 23 ne nziddiza eyazimpa.\nOluvannyuma nayingira Owino ne 300,000/- ne ntandika okusuubula engoye enkadde nga nzitambuza mu mikwano gyange mu offisi ez’enjawulo.\nWano ng’awa embuzi amalagala.\nNafuna ssente eziwerako oluvannyuma ne ntandika okusala endibota z’engoye ze nagulanga ku Bayindi. Ssente zeeyongera bizinensi n’egaziwa. Mu 2016, nasasula Abayindi obukadde 15 nga za ndibota ne badduka nazo ne badda ewaabwe, era bizinensi yange we yakoma.\nObulamu bwannyiga era lumu nakyalira mukwano gwange gwe nasanga alundira awaka ente mu kiyumba ng’azifunamu kubanga zaali zivaamu amata agawera ng’agatunda.\nMukwano gwange yampa pulaani nange okutandika okulunda ente ntunde amata. Nasaba baze ne tugula ente bbiri ku bukadde mukaaga ze twatandikirako. Twaziteeka ku ttaka lyaffe e Namayumba eriweza yiika mukaaga n’ekitundu, wabula nakiraba nti okulunda ente nga tulima muddo kikaluba era kwe kutandika okugulima ate nagwo ne ngufuula bizinensi.\nNTANDIKA OKULIMA OMUDDO\nNagenda mu musomo gw’obulunzi n’endiisa y’ebisolo ku ttendekero lya Makerere ery’e Kabanyolo ne batusomesa ku ngeri gy’osobola okugabiriramu ente n’evaamu amata agawera, ebika by’omuddo ebikula amangu n’ebirala.\nNagulayo endokwa y’ekisagazi ku 20,000/-, bwe nalaba nga kigejja kwe kusalawo okwongera okusimba ebirala. Nagula omuddo omulala omuli Calliandra, molinga, kifuta, enkenene, mukonzikonzi nga guno guliibwa embuzi n’ente ate girimu ebiriisa eby’enjawulo.\nNayongera okujjumbira emisomo emirala okufuna amagezi ate nga bwe ngaziya n’akatale k’omuddo kuba nali ngasseeko omutindo ogumu nga ngukolamu ensaano.\nNSIMBA EBIKA EBIRALA\nEmbuzi n’ente wadde byonna birya omuddo kyokka buli kimu kirina omuddo gwe zisinga okuwoomerwa. Embuzi zisinga kuwomerwa muddo gw’obutiititi. Era bwoba ozitadde okulya ojja kulaba nga zibuukira obuti obutonotono okulya obukoola.\nEra ziwoomerwa omuddo omutonotono nga mugonvu era nga temuli mazzi mangi okugeza Calliandra aziwoomera.\nKyokka ente zeetaaga ebisagazi n’omuddo gwe zisobola okulya nga zitunudde wansi. Kati olina okumanya ebika ebirina ekikula eky’enjawulo ng’osimba ate n’omanya n’emigaso egy’enjawulo.\nOmuddo okugulima olina okuba n’ebigimusa kubanga gwetaaga okuliikiriza okusobola okukula amangu ate ne bw’oba ng’ogusaaye ne gutojjera mangu lw’okola ssente.\nKirungi okugusimba ku bu bbulooka kuba buno bw’obutema mu nnimiro wansi wasigalayo ensalosalo ne ziba nga zikwata amazzi ssinga enkuba eba etonnya gwo ne gubeera waggulu.\nBuli enkuba lw’etandika okutonnya oba olina okuteekamu ebigimusa, osobola okukozesa nnakavundira oba ebigimusa ebizungu ne kikuyamba okukula amangu.\nEra buli lw’ogusaawa yiwamu ekigimusa oyiseemu n’enkumbi gujja kukula mangu, wano oluvannyuma lw’omwezi gumu n’ekitundu ojja kuba oddamu okutemamu omuddo omulala.\nEmiddo egisinga naddala egitawanvuwa gikulira ku myezi esatu okuva lw’osimbye. Amabanga gooleka okuva ku kikolo ekimu eky’omuddo okutuuka ku kirala kisinziira ku kika ky’osimba kuba emiddo nga gya miti kirungi n’olekawo ffuuti ssatu ku ssatu.\nNnina abakozi musanvu kyokka babiri be bankalakkalira nga be bannyambako okulimna omuddo n’okugulabirira mu ngeri bw’etyo.\nWabaawo abalimi abajja okuyiga ennima y’omuddo, ensawo y’ensigo y’ebisagaazi ngitunda 30,000/-, Calliandra buli ndokwa ya 800/- ntunda n’emiti emirala.\nNaye ate ntunda n’omuddo omukalu, era ebika byonna bye nkola mbikaza ogumu ng’ebisagazi ne ngutereka nga mukalu ate ogw’emiti ne ngukolamu ensaano. Ogumu nguliisa ensolo zange ate omulala ne nguguza abalunzi.\nNatandika ne yiika emu eya ffaamu naye bwe nfuna amagoba nga nneeyongera okugula kati mpezezza yiika ssatu n’ekitundu.\nAbalunzi bangi bafuuse mikwano gyange ate n’abalala bannyambako okumpa amagezi.\nSikyegomba kukozesebwa buli kimu kye njagala nsobola okukyetuusaako. Ate nnyambako ku bintu awaka baze n’atamenyeka nnyo.\nFfaamu enteekako obwetaavu bw’okwongera okugaziya obwongo nga nsoma ebintu ebitali bimu naddala ku yintaneeti kubanga kubaako ebintu bingi.\nAb'e Ggaba beeraliikiridde okulumbibwa endwadde\nAb'e Adjuman bakwasiddwa ssente z'ebikujjuko by'olunaku lw'obungi bw'abantu\nMuseveni atongozza ebbibiro lya Isimba Ying. Badru\nYiika ya meroni ekuwa obukadde 4 mu nnaku 90\nEndabirira y’olusuku mu biseera by’enkuba eruzza obuggya


Taata asse omwana n’amusuula mu kaabuyonjo...\nKABAKA Ronald Muwenda Mutebi II azzeemu okukiggumiza nti essuubi lya Buganda ery’enkya be bavubuka abakuziddwa obulungi mu maka agalimu essanyu era agagoberera empisa n’ennono era wadde bayivu nga baagala Obwakabaka ng’era bagoberera n’obukulembeze bwa Buganda.\nObubaka buno Kabaka yabutisse Jjajja w’obusiraamu Uganda,Omulangira Kassim Nakibinge mu kuggalawo omusomo gw’ennono n’obuwangwa ogutegekebwa Abataka buli mwaka n'agamba nti Buganda ejja kusobola okubeera enywevu singa abaana bava buto nga bayigirizibwa ebikwata ku ggwanga lyabwe n’okusingira ddala ebikwata ku mpisa n’ebika byaabwe ng’omukolo gwabaddewo ku Lwokutaano October 18,2019.\n“ Okusobola okunyweza essuubi lya Buganda ery’enkya nga twesigama ku maka amanywevu,abazadde balina okubeera n’omukwano awamu n’enkolagana enaasobozesa abaana okwegomba n’okweyisa obulungi,eno y’entandikwa ey’okugunjula abaana abataabe na nsonyi kwogera nti basibuka mu Buganda era Baganda,” Kabaka bweyagambye.\nYayaongedde n'ategeeza nti okwegaana n’okuvuma amawanga abantu mwebasibuka,kivuddeko abantu bangi obuteeguya n’okukola ebikolobero ku bannaabwe era n'asinziira ku kino okukubiriza abantu ba Uganda n’abalala bonna okwenyumiririza mu buwangwa bwaabwe.\n“Empisa zaffe zituyamba nnyo okuzimba obumu,okwekkiririzaamu awamu n’obukulembeze obulungi. Bwolondoola obulungi abakulembeze abatawuliriza nsonga zaabo bebakulembera,abawamba ebintu by’abalala n’okunyigiriza abantu,oyinza okukizuula nti ekyo kisibuka mu maka gyebaakulira,”Obubaka bwa Kabaka bwebwasomye.\nOmusomo guno gwatambulidde wansi w’omulamwa ogugamba nti “Amaka agatebenkedde gwe musingi gwa Buganda ey’enkya,’ nga ku lulwe Nakibinge yakubirizza abataka okukubiriza bazzukkulu bwabwe okwetaba mu bukulembeze obwa buli ddaala mu by’obufuzi ate babawagire mu lwattu ne mu kyama.\n“ Tewali nnyo kyonokola mu Uganda oba awalala nga toli mu bifo bya buvunanyizibwa,olina okubeera ku mmeeza esalawo naye bwonobeera nga toliiyo bajja kukusalirawo,tusigale mu kukaaba.\nOmulembe gw’okwekubagiza gwaggwaako kati tulina naffe okufungiza nga buli wetusobola okubeera nga tubeerawo.\nObuzibu bwetusinga okusanga wano mu Buganda,abayivu bagaanye okubyetabamu,” Omulangira Nakibinge bweyagambye.\nBp. Silvester Kisitu ng’ono yatwala Obusumba bw’Abasodokisi obw’e Gulu n’obuvanjuba bwa Uganda nga yeyakikiridde Metropolitan Jonah Lwanga,Ssabasumba w’eklisia y’Abasodokisi mu ggwanga yasabye abagagga okukomya okutwalanga ebintu ebingi olumu nebyebatabatumye nga kino kyongedde okutiisa abavubuka bangi okugenda okwanjulwa kubanga tebalina nsimbi ziggula bintu eby’okutwala mu bazadde.\nKatikkiro Charles Peter Mayiga yebazizza abataka olw’okutegekanga emisomo bwegiti kati emyaka ena era naasaba abazadde okwegendereza okukozesanga ebigambo ebyesitaza naddala abaana abato nga bwebitakwatibwa bulungi biyinza okuleeta obutabanguko mu maka.\nKu lw’Abataka banne,Omukubiriza w’olukiiko lw’Abataka abakulu b’ebika Kayiira Gajuule Fredrick Kasibante asabye Katikkiro okwetegereza ensonga bbiri enkulu eziberalikiriza okuli okugatta Uganda mu mukago gw’amawanga g’Obuvanjuba bwa Afirika naagamba nti bwekiba nti Buganda bweyayingira mu Uganda eyawamu,ekyabonabonerayo naye gunabeera gutya mu mukago guno!\nOmulangira Nakibinge yatongoza ekitabo ekyawandiikiddwa Abataka nga balambika Obuganda ekyatumiddwa “ Ennambika entongole ekwata ku kwanjula n’okwanjulibwa mu Buganda” nga bino byaava mu musomo gw’Omwaka oguwedde.\nAbasomesa abakulu kwabaddeko Mukyala Joyce Mpanga ne Dr. Anatoli Kiriggwajjo nga bayogedde ku nyweza obukulembeze mu maka n’ebika nga bwebunalongoka bwakuyamba okuzza Buganda ku ntikko.\nOmutaka Kyadondo Mbugeramula Kasirye,Kayiira Gajuule,Minisita w’obuwangwa e Mmengo David Kyewalabye Male,Omutaka Samuel Walugembe bayogeddeko eri abantu abakunganye.\nOmukolo gwetabiddwako Bakatikkiro ba Buganda abawummula Joseph Mulwanyammuli ne Dan Muliika, Namasole Margaret Siwoza, Ssabaganzi Emmanuel Ssekitoleko,Minisita w’amawulire Noah Kiyimba n’abalala beetabye mu musomo guno.\nAbataka si bamativu ku nsasaanya y'ensimbi e Mmengo


Mwewale okusasuzibwa engassi, Abasuubuzi balabuddwa ku kulyazamaanya omusolo - Watchdog Uganda\nMwewale okusasuzibwa engassi, Abasuubuzi balabuddwa ku kulyazamaanya omusolo\nOmusubuzi Margarat Naggayi nga nyonyola abantu ku muddala gwe_\nOmukungu okuva mu kitongole ekiwooza ky’omusolo ekya Uganda Revenue Authority James Malinzi avuddeyo n’alabula abasubuzi abebulakanya okuwa omusolo nti bwe batakikola bandimaliriza nga basasudde omusolo ate ogutajja mu bya busubuzi bwabwe.\nMalinzi agamba nti kino kiva ku basuubuzi okulemererwa okukuuma ebitabo bya bizenesi zabwe olwo ne balemererwa okwawula ensimbi z’ebataddemu nga batandiika emirimu n’amagoba ate nga ganno ge gavaako omusolo, nga kino abawooza b’omusolo kwe basinzira okukubuulira ensimbi z’olina okuwa nga bwobeera tobirina bo bakungerekera nga bwe basanze.\nBino yabyogeredde ku kyalo Ggunga ekisangimbwa Mu kibuga Mukono bwe yabadde asomesa abasubuuzi abenjawulo bwe babadde boloseza ebintu ebyenjawulo bye bakola saako n’okutundu nga bino bikolebwa wanno Uganda munkola Buy Uganda Build Uganda nategezza nti omusubuzi yenna ne bweyebuzabuza atya newayita emyaka abeera alina okusasula omusolo ogwo ate ebiseera ebisinga ekimuberera ekizibu ennyo.\nOno agenze mu maaso aba famire ababeera bakoze bizinesi ezawamu okuteesaga so si omu kusalawo ye nga bwayagala bwatyo nasaba abafumbo okukolera awamu.\nOmusumba Samuel Lwandasa ng’alya rolex\nAbamu ku basubuzi bategezezza nti kyadibadde kirungi abantu okuwa omusolo kuba gunno ate gavumenti gwe koseza okubako ebintu ebyenjawulo okutuusa empereza mu ggwanga omuli eggundo, eddagala mu malwaliro, Amasanyalaze n’ebirala, kyokka nebasaba abo bagusoloza okukuganya ogusanidde.\nKu mbeera y’ebyefuna eyekanamye saako n’ebeeyi ya mafuta eri wagulu ennyo abamu ku basubuzi balaze okunyolwa ne bategezza nga kati bwebakolera mu kufirwa nga batekamu kingi nebafuna kitono, nebasaba gavumenti okulaba netekawo ensimbi kiyambe emiwendo gya mafuta okuka wansi saako n’okutekawo omuwendo ogwesalira eri amasundiro nga mafuta.\nBano era baakukulumidde gavumenti olw’obutafayo ku bantu ba wansi kyokka nga bo buli kadde beeyogeza omusaala era nga n’ebidduka byabwe bigenda kwononeka .\nYe eyakuliddemu enteekanteeka eno Omusumba Samuel Lwandasa yasabye gavumenti okufaayo ennyo okulaba ng’efunira bannaUganda obutale ku bintu ebikolebwa wano okutundibwa e bweru wa Uganda, bwatyo nasaba abantu okukoma okunyoma emirimu.\nGulu University launches multi-billion project to mitigate climate change in Northern Uganda


Bukedde Online - Poliisi gye yakubye essasi e Mityana alese omukazi owoolubuto\nBAZADDE b’omugenzi Sam Ssekiziyivu eyattiddwa g mu kwekalakaasa e Mityana balaze obutali bumativu ku ngeri poliisi gy’ekuttemu ensonga z’abantu baabwe.\nBYA SOPHIA NALULE\nWakati mu batuuze okwekalakaasa waliwo owapoliisi eyabadde awandagaza amasasi okugumbulula abeekalakaasi eyakubye essasi mu takisi eyabadde etwala abawagizi ba Ssingo FC ku mupiira gw’amasaza era Ssekiziyivu yafiiriddewo n’abalala ne bagenda n’ebisago.\nSam Ssekiziyivu 34, yakubiddwa amasasi agaamuttiddewo mu kifuba bwe yabadde mu takisi nnamba UBA 869C eyabadde eva e Wabigalo ng’edda e Busujju ku mupiira gw’amasaza.\nSsekiziyivu yabadde n’abantu abalala mu takisi nabo abaakoseddwa okuli Francis Jingo, Reagan Muwonge, Jaria Nakiryowa, Derrick Ssengooba ne Doreen Asiimwe abaddusiddwa e Mulago.\nMu lumbe olwakumiddwa mu maka ga kitaawe, Samuel Mugerwa e Lubumba mu Kassanda, abooluganda baanenyezza poliisi nga bwe yalemeddwa okukwata abeekalakaasi kyokka nedda mu kutta omuntu waabwe ataabadde na musango.\nJennifer Nalubega (maama w’omugenzi) yasabye Gavumenti okuyambako Nnamwandu okulabirira bamulekwa.\nSsekiziyivu abadde mutuuze ku kyalo Katanda mu divizoni y’e Busimbi e Mityana.\nAbadde musubuuzi wa kasooli era nga ye pulezidenti wa Ssingo FC era omuwagizi wa tiimu y’essaza ly’e Ssingo lukulwe.\nAlese omukyala, abaana babiri n’olubuto.\nRDC w’e Mityana, Capt. Yahaya Kakooza eyakikiridde Gavumenti mu kuziika yasabye abakungubazi okusonyiwa abasse omwana waabwe kuba bwabadde butanwa.\nEMBEERA BW’ERI E MITYANA\nOluvannyuma lw’abantu e Mityana okwekalakaasa ne baggala enguudo zonna ku Ssande, amagye bwakedde gayiiriddwa.\nMu kwongera okukkakkanya embeera n’okuzza emitima gy’abantu, poliisi ekutte abaserikale baayo babiri abagambibwa okukuba amasasi agasse omuntu mu kwekalakaasa e Mityana ku Ssande.\nOmuduumizi wa poliisi mu ggwanga, Martin Okoth Ochola mu kiwandiiko kye yafulumizza ku Mmande ekyasomeddwa omwogezi wa poliisi, Emilian Kayima yagambye nti abaserikale okuli Cpl. Kefa Moshi ne Morris Chemutai be baakwatiddwa nga kigambibwa nti be baakubye amasasi agaakwasizza takisi, ne gatta Ssekiziyivu.\nKayima yagambye nti abaalumiziddwa baggyiddwa mu ddwaaliro e Mityana ne batwalibwa mu ddwaaliro e Mulago kuliko; Lawrence Jjingo, Nalia Nakiryowa, Reagan Muwonge ne David Asiimwe. Abalala ne basiibulwa.\nYagasseeko nti mu kukakkanya okwekalakaasa, poliisi yakutte abantu 23 nga bagenda kubasunsulamu basigaze abakwetabyemu.\nMunisipaali y’e Mityana\nOmutujju ayogedde bwe yanasula bbomu z'e Lugogo\nEyatega bbomu eyatta abantu 76 e Lugogo awuniikirizza kkooti


Nsekaaseka nnyo naye nnyiiga mangu n'okukuba nkuba - Kitooke\nHajji Haruna Kitooke ye nnannyini Kream Productions. Erinnya yalikolera ku luyimba lwe ‘Ekitooke kifa nsalira’. Yagattako endala: Nkakasa, Ye ggwe, Kanya Mpisa, Mukono ggaamu n’endala. RONNIE MARK KIYINGI yamutuukiridde ne bawayaamu.\nHajji, okolaki e Zzana?\nEno gye nadda era ofiisi zange ziri wano ku Explorer. Mbeerawo n’abayimbi bange nga twegezaamu.\nNg’obuze, kapya ki k’olinawo?\nSibuze nnyo era nnina oluyimba olupya ‘Akasaale’ kwe ngasse ‘Kalyonso’.\nBakazi bo bali batya?\nLwaki ombuuza ku bakazi bange, simanyi oyagala kubakwana. Ebyo biveeko twogere ebirala.\nLwaki omwaka guno tewakoze kivvulu?\n2016 gubadde bbize ate ebivvulu byange mbikola mbuukawo omwaka n’olwekyo nnina okusooka okweteekateeka obulungi. Wali obaddeko awo ne wejjusa okuva mu kibiina kya Eagles. Kituufu, kubanga ekibiina kyatuuka ne kingejjako nga sikyasobola kukikwasaganya bw’omu. Eagles yalimu abayimbi abanene bangi nga tosobola kumenyeka na kibiina wekka.\nSsinga Mary Bata akomawo mu kibiina kya Kream omwaniriza?\nLwaki aba akomawo? Mu kiseera kino amaanyi nsinze kugateeka ku bayimbi abato nga Julie Mulungi, Donah, Hot Kawa, Fiona Sparkle, n’abalala era benteekamu ssente zange.\nMpaayo omuyimbi omu kw’abo be wali nabo mu Eagles gwe wandyagadde okukola naye kolabo.\nGeoffrey Lutaaya kubanga ayimba bulungi era ssinga ampa omukisa nsobola okukikola. Catherine Kusasira ne Maureen Nantume nabo bankolera.\nBuzibu ki bw’olina n’omuyimbi Annie Birungi?\nOyo omuwala yaliko mu kibiina kyange era nga bw’olaba Mary Bata. Ayimba bulungi naye simanyi lwaki buli omu alowooza nti nkyalina embiranye naye. Ekinsanyusa kwe kuba nti ye yasigala akola ennyimba ezitegeerekeka.\nMpaayo ekintu kimu omukazi ky’asobola okukuwa n’osanyuka.\nOmukazi bw’ampa ekirabo eky’akawoowo akawunya obulungi awo abeera annina. Ekirala, bwanfumbira emmere empoomera ng’amatooke, enva endiirwa.\nKintu ki abantu kye batakumanyiiko?\nNdi muntu ayatula buli ekinnuma, sisiba kintu ku mutima. Newankubadde nsekaaseka nnyo ebyaddala nnyiiga mangu ate nkuba.\nSsinga ofuna ssente eziwerako wandyagadde kuzikolamu ki? Okuzimba essomero naddala erya pulayimale kubanga likola ssente ate njagala nnyo abaana abato.


Bukedde Online - Be baawangudde mu kalulu temuggwaamu ssuubi\nZaake alumirizza abaserikale abaamutulugun...\nSSAABADINKONI w'obusaabadinkoni bwa Lugazi, Canon George William Kityo agumizza abeetabye mu kalulu ne babawangula obutakitwala bubi n'agamba nti akalulu kalamula ab'amaanyi era abo abaayiseemu be baamaanyi mu kiseera kino.\nOmubaka Sserubula ne mukyala we nga babasabira.\nSserubula nga yeebaza Mukama Katonda okumuwanguza.\nKyokka alabudde abaayiseemu obuteetwala ng'ab'ekitalo kuba obuweereza bwa kiseera n'asaba buli ayiseemu atuukirize obweyamo olwo abantu babalamule bulungi.\nBino Ssaabadinkoni Kityo abyogeredde mu Kkanisa ya St. Peters Lugazi Town Church, Stephen Sserubula omubaka eyaakalondebwa okukiikirira aba Lugazi Municipality bw'abadde agenze okwebaza Katonda olw'ekyo kye yamutuusizzaako\nAsabye Sserubula obuweereza bwe okubukwasa Katonda ate akkirize okubuulirirwa kw'abakulembeze n'abo abamuli okumpi obuweereza bw'atuseeko bulyoke bumwanguyire.\nSerubula abadde ne ffamire ye yeebazizza Mukama Katonda olw'ebirungi byamutuusizzaako n'asiima n'Abakrisitaayo abamubeereddewo n'okumusabira ng'anoonya akalulu kubanga n'olumu baamukwata ne bamusibira mu kkomera. Yeeyamye okubaweereza obulungi.\nOluvannyuma Ssaabadinkoni asabye abantu b'e Lugazi okulonda obulungi abantu abatagenda kubajuza, okubalimira enguudo embi omuli n'olugenda ku kkanisa.\nBatongozza ekigo kya St. Andrew Kaggwa


Bukedde Online - Ensonga za Bobi Wine ne Zaake zongedde okutabula ababaka mu Palamenti\nMuseveni asisinkanye Abasumba ba Klezia okuva mu Afrika\nMukendeeze ku tulo musobole okweggya mu bwavu-Museveni\nWali muyigiriza ow'ekisa\nOkufa kwa Namirimu kwatufumise nga ffumu\nEnsonga za Bobi Wine ne Zaake zongedde okutabula ababaka mu Palamenti\nAba ‘Togikwatako’ bagenze mu kkooti ey’oku...\nMuseveni ayanukudde ebbaluwa ya Sipiika Kadaga:...\nAdded 5th September 2018\nENSONGA z’abaserikale abaakuba omubaka wa Kyaddondo East, Robert Kyagulanyi (Bobi Wine) ne Francis Zaake (Mityana Munisipaali) zongedde okutabula Palamenti.\nOmubaka Medard Sseggona\nMu lutuula olwakubiriziddwa omumyuka wa sipiika, Jacob Oulanyah, lwefugiddwa okusika omuguwa ku biteeso ebiwerako.\nWiiki ewedde Palamenti yayabuka tewedde ng’ababaka baagala Pulezidenti asooke addemu ebbaluwa sipiika gye yali amuwandiikidde nga yeemulugunya ku baserikale abaatulugunya abantu.\nOulanyah yasoose kutegeeza nga bwe yabadde amaze okufuna ebbaluwa okuva ewa Pulezidenti ng’annyonnyola ensonga ababaka ze baali beemulugunyaako.\nKyokka teyalambululidde babaka biri mu bbaluwa n’ategeeza nti baagiwandiikidde sipiika Rebecca Kadaga eyawandiikira Pulezidenti.\nYagambye nti Kadaga bw’anaaba ayagadde ajja kunnyonnyola ababaka.\nAkulira oludda oluvuganya Gavumenti, Betty Aol Ocan yagambye nti tekiba kya bwenkanya ofiisi y’oludda oluvuganya Gavumenti obutafuna kkopi ku bbaluwa eno kuba balina bye bandyagadde okwanukula.\nEBYOKWERINDA MU GGWANGA\nGen. Elly Tumwine minisita w’obutebenkevu bwe yamalirizza okusoma lipooti ng’annyonnyola ababaka ku mbeera y’ebyokwerinda eri mu ggwanga mwe yalambululidde engeri ababaka ba Palamenti gye baatuuka okukwatibwamu mu Arua n’abamu ne basimbibwa mu mbuga z’amateeka, Ibrahim Semujju Nganda (Kira Munisipaali) n’ategeeza Palamenti nti efuuse nkola ya Gavumenti ntongole okukubanga abantu buli lwe wabeerayo okulonda mu ggwanga.\nEmbeera eno yagiraba e Rukungiri, Jinja, Bugiri ne Arua. Yalabudde nti singa Gavumenti tesalira kizibu kino magezi, abantu bajja kutuuka okwenyiwa bakozese amakubo agatali mu mateeka.\nMedard Lubega Sseggona (Busiro East) yawakanyizza Tumwine bye yabadde annyonnyodde n’agamba nti bwabadde bulimba naddala ku ngeri Zaake gye yatolokamu awamu n’engeri Bobi Wine gye yaggyibwako omusango gw’okulya mu nsi olukwe. Kyewalabye Majegere (Bunya East) yasabye ensonga y’abaserikale ba Poliisi n’amagye abakuba abantu n’abaamawulire ekwatibwe na maanyi.\nKyokka yagambye nti olumu mubeeramu obutali bwenkanya bwe baleka abaserikale abakulu ababa baaduumidde okukuba.\nBernabus Tinkasiimire (Buyaga West) ne Celicia Ogwal baavudde mu mbeera ne basaba Gavumenti ekomye okutulugunya Bannayuganda buli lwe wabeerayo okulonda kuba abavuganya Gavumenti baliwo mu mateeka.\nOKUTEESA KU LIPOOTI EYAKOLEBWA AKAKIIKO\nWano waabaddewo kalumanywera. Mwesigwa Rukutana amyuka Ssaabawolereza wa Gavumenti yategeezezza nti kimenya mateeka okuteesa ku nsonga eziri mu kkooti era n’asaba okulinda okusalawo kwa kkooti.\nKyokka Medard Sseggona Lubega (Busiro East) yamuwakanyizza nti emisango gyonna egiri mu kkooti tekuli gwa kutulugunya bantu.\nWano Rukutana yamwanukudde nti tasaanidde wadde okwogera ku nsonga eziri mu kkooti kuba bwe yasindikibwa Palamenti okubuuliriza ate yadda mu kukola ssente bwe yeefuula munnamateeka w’abasibe.\nOulanyah yasazeewo nti Sseggona yalina okulangirira nga bwe yali asazeewo okuyamba ababaka ekintu kye yakoze.\nMuwanga Kivumbi (Butambala) naye yawakanyizza eky’obutasoma lipooti. Sseggona oluvannyuma yasazeewo nti ajja kusalawo mu lutuula olwa leero (Lwakusatu) ng’amaze okwebuuza n’okutunula ku mpaaba y’omusango oguvunaanibwa ababaka.\nOmubaka Francis Zaake,\nBannange nze siri mulogo ebyawongo bye bintawaanya\nEbula ennaku musanvu amasimu gasalweko\nFDC erangiridde olutalo ku by'okuggya ekkomo ku myaka gya Pulezidenti\n‘Abaana abato be basinga okututigomya’\nMuseveni asisinkanye Abasumba ba...\nMukendeeze ku tulo musobole okweggya...\nOkufa kwa Namirimu kwatufumise...\nBannange nze siri mulogo ebyawongo...


Bukedde Online - Baabano abakyala abapya 5 abayunguumya Kampala n'ebizimbe\nAlabudde aba URA obutanyooma maanyi ga Kat...\nWADDE nga ssente zibuze; bizinensi nnyingi zikonzibye n’abagagga abatutumufu baweddemu, waliwo abakazi abaleese amaanyi mu Kampala - bonna bizinensi zaabwe zitinta. Kiyinzika okuba nga si be basinga obugagga kyokka bakulaakulana buli olukya wadde nga tebannatuuka ku baasooka nga Nabukeera, Babirye n’abalala.\nLeero tukuleetedde abamu ku bakazi bano. FARIDAH NABIRONGO: EKIZIMBE ekipya mu maaso g’ekkanisa ya Watoto (KPC) ku Buganda Road, kye kimu ku bisinga okuzimbibwa ku sipiidi. Kya Muky.\nFaridah Nabirongo nnannyini supamaketi ya SENANA mu Kikuubo, emu ku zisinga okwettanirwa Bannakampala olw’emiwendo gyayo egitera okuba wansi egisika n’aba supamaketi entonotono okusuubulayo.\nEmirimu gye omuli amaduuka n’ebizimbe abikolera mu kkampuni ye eya SENANA Investments Ltd era amakanda yagassa ku kizimbe kya Nabugabo Business Centre ekya Epumark Kagoro. Ebintu by’atunda y’abyesuubulira ng’ebisinga abinona China ne Dubai.\nWadde yalabikidde ku lukalala lwa kkampuni ezisaba Gavumenti ezinunule olw’amabanja, kigambibwa nti abagezigezi baamutegeeza nti waliwo omukisa okufuna ku ssente mu gavumenti. Y’omu ku bawala abato abeewaayo okusuubula e Kisumu n’e Nairobi mu Kenya okuva ku mulembe gwa Amin nga basalinkiriza okuyita ku loodibulooka okuyingiza emmaali. Mu njogera ennyangu yalozaako ku busuubuzi bw’amagendo.\nEkisinze okumusitula mu bizinensi y’enkola ye ey’Abayindi. Anoonya amagoba matono ku bintu. Mu kifo ky’okunoonya ennusu-ku-nnusu, ye aleeta ebintu bingi n’abiryako amagoba matono kyokka n’amazaawo mangu. Amaka ge gali Bugonga-Ntebe\nJANE FAITH NAMAGANDA:\nOmusuubuzi Jane Faith Namaganda yagguddewo ekisulo ky’abayizi ba Yunivasite y’e Makerere ekya JJ Hostel ekisangibwa mu Kikoni ku mukolo Abasumba b’Abalokole kwe baamusabidde wamu n’ekifo kino. Namaganda, eyakazibwako erya Munnamasaka, era ye nnanyini dduuka lya Masaka Traders eritunda engoye z’abasajja ku Capital Arcade ku luguudo lwa Nabugabo.\nKu mukolo kwe bagguliddeko ekizimbe kino, yagambye nti ekyama kiri mu kwesiga Katonda. Yagamba nti yalokoka mu 1996 ng’okutuuka w’ali ayambiddwako abagagga bangi bulijjo be yeebuuzaako.\nNamaganda, enzaalwa y’e Kalungu, atunda ettaka, okuzimba amayumba n’agatunda, asuubula engoye empya okuva e China era mulimi alina ffaamu e Kakiri. Alina amayumba agawera mukaaga e Nansana ne mu bitundu by’e Wakiso eby’enjawulo.\nONO akoze ssente mu mirimu egyenjawulo. Ye nnannyini kizimbe kya MUKAMA Plaza ewa Kisekka. Alina amaduuka g’engatto ku Nabugabo. Asuubula ebirime kyokka ali ne mu bizinensi y’engatto.\nObusuubuzi abuluddemu era agamba nti tabwevuma wadde ennaku zino embeera ebanyize. Twayogedde naye ku ssimu n’agamba: Abasuubuzi baffe abato mbasaba baagale nnyo omulimu gw’obusuubuzi ate bwe baba baagala okufuna, bakwate mpola n’okusasula emisolo kyokka giri waggulu ate gisusse obungi.\nOkuvuganya kuli waggulu ate gavumenti tesomesezza bantu kimala ku misolo. Emyaka gy’emabega ng’abasuubuzi mu wiiki emu tuyingiza konteyina ezisoba mu 40. Embeera ku ludda lw’emisolo yali yaddeyadde.\nEkiseera kino okuyingiza wadde konteyina emu emisolo gy’osasula okuggyayo konteyina, olaba nga kumpi tosigazza wadde amagoba. Ekizibu emisolo ne bwe gitaba waggulu nnyo naye tegimanyiddwa. Oyinza okuleeta essefuliya emu n’omulala n’aleeta ekika ky’essepiki y’emu yennyini naye omusolo gwe muwa tegusobola kufaanagana. Ssente mu busuubuzi mweziri naye ensasula y’emisolo gye twagala Gavumenti etereeze.\nBwe kiba kisobola ekubise ebipande ebinnyonnyola emisolo ebitimbe nga buli musuubuzi agenda okuleeta ebintu amanya omuwendo omutuufu gw’agenda okusasula naye ekiseera kino bizibu.\nAbasuubuzi mbakubiriza obutaterebuka. Obusuubuzi bulimu ssente naye ate oteekwa okubugattako ebirala. Nze nsuubula engatto, kasooli n’ebirime ne mbitunda wano n’ebweru ng’e Kenya. Ate nange nnima kasooli. Okulima Gavumenti ebadde ekyatuyambe nga tennaba kukuyingiramu nnyo kunoonya misolo. Obusuubuzi okunyuma ng’olina by’otwala ebweru ate bw’oba okomawo n’oleeta emmaali.\nESTHER ANNE AMPUMUZA:\nYe nnannyini wooteeri ya Serene Suits e Mutundwe ennaku zino Salim Saleh gye yasimba amakanda. Dayirekita wa kkampuni ya Dynapharm etunda eddagala eryongera amaanyi mu mubiri (supplements) mu mawanga 38 okuli ne Uganda.\nYatandikira Philippines. Bba Deo Wangi yattibwa omwetissi w’emigugu mu Kikuubo. Kyokka kino tekyamuzza mabega. Yayingira bizinensi ng’alina emyaka 20, ng’asuubula ngoye z’abambazi (designer clothes) ze yagulanga e Nairobi, Singapore, Thailand, Philippines, amawanga ga Buwarabu ne China.\nYalina ssente, kyokka okugaggawalira ddala yali ku nnyonyi ng’agenda Philippines n’asisinkana ku nnyonyi y’emu nnaggagga Nester Palo omu ku bannanyini Dynapharm. Palo yamukuba akalimi n’amuguza ebikolebwa kkampuni ye okwali eddagala omukyala ono lye yagulira muwala we Sherina eyalina akafuba.\nSherina yawona akafuba olwo Esther n’asalawo okuyingira Dynapharm ayambe okuwonya abalwadde b’akafuba. Kati ye dayirekita wa Dynapharm mu Afrika era kitunzi w’ekigimusa mu bulimi ekya kkampuni eyo ekya D1 Grow.\nMukazi ali ‘connected’ (soma konekitedi). Serene Suits yazizimba mu 2009, kyokka ebikonge biyita ku wooteeri endala ne bibeera eyo. Mu 2012 yakunga abakulembeze ba Afrika ne batongoza enkola y’okumalawo obutabanguko nga bayita mu kulwanyisa enjala n’obwavu nga bayita mu Byobulimi.\nDayirekita wa Afric Aid era mu 2014 yeegatta ne Salim Saleh ne Pasita Robert Kayanja ne bakuhhaanya obuyambi bwe baatwala e South Sudan.\nONO musuubuzi wa ngatto. Ayogerwako ng’asinga okusuubula engatto z’abaana. Y’omu ku basooka okusuubula engatto z’ekika kya Claire (obugatto obusinga okwambalwa ku mikolo naddala emperekeze ku mbaga, abaana ababatizibwa oba okumala omugigi n’okussibwako emikono).\nWadde mugagga muvundu, yeeyisa ng’owaabulijjo. Mu maduuka ge akola n’abakozi okupanga engatto n’okuweereza bakasitoma. Asiba bokisi n’okutegeka amasa. Alina ebizimbe mu kibuga wakati.\nYe nnannyini kizimbe ekiriko Bbanka ya FINCA ku Ben Kiwanuka okumpi n’ewa Umar Mandera owa City Tyres. Ye nnannyini akeedi ku luguudo lwa Mackay okuli wooteeri ya Boston. Alina ekizimbe ekirala ku luguudo lwa Martin Road e Kampalamukadde okumpi ne City Oil .\nOkuzzaawo Amasiro kuzzeemu omukoosi\nSi nze nkaabya Kabaka - Museveni\nPulaani yâ€™Amasiro eyandigawonyezza okwokebwa


Bukedde Online - Ensonga 9 eziyambye KCCA FC okutwala ekikopo\nEnsonga 9 eziyambye KCCA FC okutwala ekikopo\nAbeebikonde ge bakaaba ge bakomba: 'Tefufuna nsako, ne bakazi baffe bayagga'\nKitende ne Kibuli zikulembedde ebibinja mu...\nEGGULO, KCCA FC yalangiriddwa ku bwakyampioni bwa liigi ya babinywera omwaka ogwokubiri ogw’omuddirihhanwa oluvannyuma lw’okukuba Lweza FC ggoolo (2-0).\nAbazannyi ba KCCA FC.\nKino kikopo kya 12 mu byafaayo bya ttiimu, sso ng’era mulundi gwakusatu nga bakiwangula emirundi ebiri egiddiring'aana. STEPHEN MAYAMBA akulaze ebiyambye KCCA FC okutuuka ku buwanguzi.\nBangi balowooza nti bw’oba ne ssente ng’omaze, naye bw’oba tomanyi kuzikozesa oyinza okulemererwa okubaako ky’okola. Okuva Julius Kabugo lwe yalondebwa ku bwassentebe bwa ttiimu, enkola y’ebintu e Lugogo yakyuka.\nBuli muntu alina omulimu gw’akola, ate nga teri yeeyingiza mu gy’abalala. Kino kiyambye Kabugo okuwa omulimu gwe obudde obumala buli kimu n’akituukiriza nga bwe kirina okubeera.\nObukulembeze bwa kiraabu;\nKabugo nga yeegasse ne Nnankulu w’ekibuga, Jennifer Musisi, bakoze kya maanyi okufuula KCCA FC ttiimu eyanguyirwa okufufuggaza endala.\nMusisi obwagazi bw’alina eri omupiira abulagidde mu kuteeka nsonga za ttiimu ku mwanjo, n’akozesa obukulu bwe okulaba nga tejula mu byensimbi.\nKabugo tagwa mipiira gya KCCA FC, sso ng’era teyeefuula wa kitalo eri abakozi abalala, nga n’abazannyi mw’obatwalidde.\nEnkolagana eno eyamba abakozi n’okukola emirimu n’obwagazi.\nKCCA FC efuna ssente eziri mu buwumbi, okuva mu kitongole kya KCCA, ekigiwa enkizo ku ttiimu endala kuba ezimu zimala myezi na myezi nga tezisasula bazannyi na batendesi.\nAbazannyi ba KCCA FC be bamu ku basinga okusasulwa obulungi, ate mu budde.\nTebalina kye bajula, era buli mbeera ya bulamu eyeetaagisa omuzannyi okukola obulungi ekolebwako mu budde, bo ne basigaliza kusamba mupiira nga tebalina kibasumbuwa.\nSsente zino era zibayambye okugula buli muzannyi gwe beegwanyiza.\nNg’oggyeeko ensimbi z’ekitongole, ne basiponsa bagiyaayaanira sso nga kiraabu ezimu tezirina wadde kkampuni ezikiina bookisi y’amazzi.\nKCCA FC erina kkampuni ssatu ezigiteekamu ssente. Kuno kuliko; Star Times, Prime Media ne Britam.\nObuwanguzi KCCA FC bw’etuuseeko toyinza kubwawula ku mutendesi Mike Mutebi.\nWadde abamu bagamba nti si mwangu, amanyi okuggya mu bazannyi ekyo ky’agyagala. Atadde empisa mu bazannyi era beeyisa nga bapulofeesono ng’omupiira bagutwala ng’omulimu sso si kweraga.\nNe ku kisaawe, beegendereza nnyo era kizibu okufuna kaadi ez’ejjenjeero. Ekirala, Mutebi alina abayambi okuli abatendesi abalala 6 n’abasawo 2.\nKuno kw’ossa abamuyamba okuwandiika notisi ku bazannyi bye bakola ku kisaawe, n’atuuka okukunya omuzannyi ng’obujulizi abulina.\nKCCA FC erina abazannyi bangi ate abalungi nti etuuka ne ku ssa eryazika ttiimu endala, era obuvune tebugikosa. Omutindo gw’abamu ku bazannyi bwe gukka, abalala basobola okusittula ttiimu n’efuna obuwanguzi bwe yeetaaga.\nOkugeza, Jackson Nunda ne Hassan Wasswa balungi, naye obuvune bubalemesezza okuzannya sizoni eno, naye ttiimu tebasubiddwa nnyo.\nOkuva KCCA FC lwe yatandika okuzannyira mu kisaawe ky’ekiwempe, wabadde tewali agyegezaamu era obubonero obusinga ebufunidde waka. Vipers ye ttiimu yokka eyagikubidde ku kisaawe kino.\nEndala zibaddenga zijja zaatidde dda ekiwempe, ne ziremererwa okugiwangula.\nKuno bw’ogattako n’omukwano baddiifiri n’akakiiko gwe bagiraze, kibadde kizibu butawangula kikopo. Villa egibadde ku mbiranye, ebaddenga mu maaso emipiira mingi, ate nga ne baddiifiri bagiwadde nnyo peneti.\nTtiimu gy’ekoma okukola obulungi n’abawagizi okweyongera, era sizoni eno abawagizi ba KCCA FC beeyongedde ne bagiyamba okuzza mu bazannyi amaanyi.\nVilla, Express, Vipers, ne URA tezikoze bulungi sizoni eno. URA ne Vipers zirina obusobozi n’ensimbi okuvuganya obulungi KCCA FC, naye zirina ebizibu ebyenjawulo okuva ku ntalo mu bazannyi, okukyusakyusa abatendesi, n’ebirala.\nExpress ne Villa tezisobola kuvuganya KCCA mu bya ssente era zaasigalira kuzannyisa bazannyi bakadde abatakyalina nnyo kye basobola kuziyamba kulwanira bikopo.\nOkwetaba mu mpaka z’Afrika;\nKCCA FC ezannye empaka z’Afrika era ye ttiimu ya Uganda esoose okutuuka mu gy’ebibinja. Ttiimu ez’enjawulo z’ezannye, omuli ne Mamelodi Sundowns bakyampiyoni ba Afrika, zigiyambye okwekkiririzaamu.\nABAALIKO BA SSITA BOOG EDDE:\nNg’eyazannyirako ttiimu eno ate nga mu kiseera kino ndi mukulembeze waayo, ndi musanyufu olw’engeri gye tukozeemu. Tulina abazannyi abalungi ate nga bafiibwako. Omutendesi, wamu n’abawagizi bituyambye nnyo.\nNze omu ku baalwana ennyo okulaba nga ttiimu ezzibwa ekitongole, wadde abamu baalowooza nti tulwanyisa Godfrey Kisekka. Ekitongole kiyambye nnyo kuba kirina obusobozi, era okuva lwe kyeddiza obuvunaanyizibwa buli kimu kyeyagaza.\nWadde byonna bigenze bulungi, KCCA FC ekyalina okusoomozebwa, omuli okwongera okusikiriza abawagizi okulaba emipiira, kuba aba Villa, Onduparaka ne Express, bagisaanikira e Lugogo.\nBusoga eri mu semi za 'FUFA Drum'\nAbaaliko bassita ba Cranes battunse n'acamudde abasibe e Luzira\nEnteekateeka y'okuziika Abel Dhaira mu bujjuvu\nWaliwo amateeka agafuga okussaawo LC empya?\nAga Wano na wali....


Ddala abalokole balina okugondera amateeka g'endagaano enkadde?\nEkisumuluzo okuddamu ensoga kwe kumanya nti amateeka g'endagaano enkadde gaweebwa ensi ya Yisirayeri ssi Bakrisitaayo. Amateeka agamu gali ga kulaga Bayisirayeri engeri y'okugondera Katonda n'okumusanyusa(Eky'okulabirako, amateeka ekumi). Amateeka agamu gaali ga kulaga bana ba Yisirayeri engeri y'okusinza Katonda n'okuwa omutango gw'ebibi (Enkola eya Saddaka). Amateeka agamu gali ga kufuula Yisirayeri yanjawulo ku mawanga amalala (amateeka g'emmere n'okwambala). Tewali Teeka lya ndagaano nkadde likwata ku Mulokole leero. Yesu yafa ku musaalaba , Yateeka ekkomo ku mateeka g'endagaano enkadde.(Abaruumi 10:4; Bagalatiya 3:23-25; Baefeeso 2:12).\nMu kifo ky'amateeka g'endagaano enkadde, tuli wansi weteeka lya Kristu (Abagalatiya 6:2), eliri nti, "Naye n'amugamba nti Yagalanga Mukama Katonda wo n'omutima gwo gwonna, n'obulamu bwo bwonna, n'amagezi go gonna. Kino kye kiragiro ekikulu eky'olubereberye."(Matayo 22:37-39). Bwetugondera amateeka ago abiri, tuja kutukiriza buli kimu Kristu kyatwagaza."Mu biragiro bino byombi amateeka gonna mwe gasinziira, era ne bannabbi."(Matayo 22:40).\nKati kino tekitegeza nti amateeka g'endagaano enkadde tegakyalina mugaso lero. Amateeka mangi ag'endagaano enkadde gagwa mu mitendera egyo "Kwagala Katonda, no "Okwagala mulilanwa wo". Amateeka g'endagaano enkadde gasobola okubeera endagiriro enungi etulaga engeri y'okwagala Katonda, n'ebiri mu Kwagala mulirwana wo. Era okugamba nti amateeka g'endagaano enkadde gwakwata ku Mukristaayo Lero kiba kikyamu. Amateeka g'endagaano enkadde gali kitole kimu. Kubanga omuntu yenna bw'aba akwata amateeka gonna, naye n'asobya mu limu, ng'azzizza omusango gwa gonna (Yakobo 2:10). Gona galina okutekebwa munkola erimu okukola. Bwaba nga Kristu yatukirizako agamu katugeze ng'okuwaayo saddaka, yagatukiriza gonna.\n"Kubanga kuno kwe kwagala kwa Katonda ffe okukwatanga ebiragiro bye: era ebiragiro bye tebizitowa."(1 Yokaana 5:3). Amateeka gonna ag'endagaano enkadde gafunzibwa mu mateeka ekumi. Amateeka omwenda gaddibwamu mu Ndagano empya (Gonna okujako oly'okutukkuza Sabbiti). Bwetuba twagala Katonda, tetusobola kusinza bakatonda babulimba, oba okuvunamira ebifanannyi. Bwetuba twagala balirwana baffe, tetusobola kubatta, okubalimba, okubendako, oba okwegomba ebintu byabwe. Omugaso gw'eteeka ly'endagano enkadde kwe kulumiriza abantu nti tebalina busobozi kutuukiriza mateeka era ne gatusongera ku bwetaavu bwaffe obwa Yesu Kristu ng'omulokozi (Abaruumu 7:7-9; Abagalatiya 3:24). Katonda tatekatekangako tteka ly'endagano nkadde okuba eteeka elifuga ensi yonna, abantu bonna enaku zonna. Tulina kwagala Katonda nebalirwana baffe. Bwetugondera amateeka gano abiri mu bwesigwa, tujakuba nga tukoze byona Katonda byatwetaza.


Baibuli y'Oluganda - ENDAGAANO ENKADDE - 1 Bassekabaka 22\n1 Bassekabaka - Essuula 22\nAwo ne bamala emyaka esatu nga tewali bulwa eri Obusuuli ne Isiraeri.\n2 Awo olwatuuka mu mwaka ogw'okusatu Yekosafaati kabaka wa Yuda n'aserengeta eri kabaka wa Isiraeri.\n3 Awo kabaka wa Isiraeri n'agamba abaddu be nti Mumanyi nga Lamosugireyaadi kyaffe, naffe tusirika ne tutakiggya mu mukono gwa kabaka w’e Busuuli?\n4 N'agamba Yekosafaati nti Onoogenda nange e Lamosugireyaadi okulwana? Awo Yekosafaati n'agamba kabaka wa Isiraeri nti Nze nninga ggwe bw'oli, abantu bange ng'abantu bo, embalaasi zange ng'embalaasi zo.\n5 Awo Yekosafaati n'agamba kabaka wa Isiraeri nti Nkwegayiridde, buuza ekigambo kya Mukama leero.\n10 Era kabaka wa Isiraeri ne Yekosafaati kabaka wa Yuda ne batuula buli muntu ku ntebe ye nga bambadde ebyambalo byabwe, mu mbuga eri ku mulyango gwa wankaaki w'e Samaliya; bannabbi bonna ne balagulira mu maaso gaabwe.\n12 Ne bannabbi bonna ne balaguIa bwe batyo, nga boogera nti Yambuka e Lamosugireyaadi olabe omukisa: kubanga Mukama alikigabula mu mukono gwa kabaka.\n14 Awo Mikaaya n'ayogera nti Nga Mukama bw'ali omulamu, Mukama ky'anaŋŋamba ekyo kye nnaayogera.\n18 Awo kabaka wa Isiraeri n'agamba Yekosafaati nti Sikugambye nga taalagule birungi eri nze wabula ebibi?\n20 Mukama n'ayogera nti Ani anaasendasenda Akabu ayambuke e Lamosugireyaadi agwe? Omu n'ayogera bw'atyo; omulala n'ayogera bw'atyo.\n21 Awo ne wafuluma omuzimu ne guyimirira mu maaso ga Mukama ne gwogera nti Nze naamusendasenda.\n24 Awo Zeddekiya mutabani wa Kenaana n'asembera n'akuba Mikaaya oluyi, n'ayogera nti Omwoyo gwa Mukama gwampitako gutya okwogera naawe?\n34 Awo ne wabaawo omuntu eyanaanuula omutego gwe nga tagenderedde n'alasa kabaka wa Isiraeri ebyambalo bye eby'ebyuma we bigattira: kyeyava agamba omugoba w'eggaali lye nti Kyusa omukono gwo onziye mu ggye; kubanga nfumitiddwa nnyo.\n45 Era ebikolwa ebirala byonna ebya Yekosafaati n'amaanyi ge ge yalaga era bwe yalwana tebyawandiikibwa mu kitabo eky'eby'omu mirembe gya bassekabaka ba Yuda?\n51 Akaziya mutabani wa Akabu n'atanula okufuga Isiraeri mu Samaliya mu mwaka ogw'ekkumi n'omusanvu ogwa Yekosafaati kabaka wa Yuda n'afugira Isiraeri emyaka ebiri.\n53 N'aweereza Baali n'amusinza n'asunguwaza Mukama Katonda wa Isiraeri nga byonna bwe byali kitaawe bye yakola.


Bukedde Online - AFAANANA BESIGYE: Ayagala kusisinkana n''abooluganda lwa Besigye\nAFAANANA BESIGYE: Ayagala kusisinkana n''abooluganda lwa Besigye\nEmyaka 14 nga ntambulira mu kutya\nOkuyingira ekibiina kya bodaboda kati osas...\nCOL. Dr. Warren Kizza Besigye Kifefe yawasa mukyala we Ying. Winnie Karangwa Byanyima mu 1998 mu mukolo ogw’ekimpoowooze mu Eklezia ya Lourdel Chapel e Nsambya.\nOmuvubuka Munnakenya COL. Dr. Warren Kizza Besigye Kifefe yawasa mukyala we Ying. Winnie Karangwa Byanyima mu 1998 mu mukolo ogw’ekimpoowooze mu Eklezia ya Lourdel Chapel e Nsambya.\nAbaagalana bano baagattibwa Kalidinaali Emmanuel Wamala mu bufumbo obutukuvu ku mukolo ogwaliwo ku lunaku Olwokusatu nga mu Kklezia mwalimu abantu ba muswaba abatasukka 20 engeri gye lwali olw'okukola.\nBesigye yagenda okukuba Winnie ekidaala nga bamaze emyaka kumpi kkumi nga baagalana kyokka ng'omukwano gwabwe gwakyama, nga buli omu asula yekka. Baamala kugattibwa mu 1998 ne batandika okubeera bombi mu maka ga Besigye e Luzira\nNga Besigye tannakwatagana na Byanyima, yalina omukyala, omugenzi Judith Bitwire gwe yawasa mu bufumbo bwa kawundokakubyeddirisa.\nBitwire ye maama wa mutabani wa Besigye omukulu, Adam Ampa Besigye gwe yazaala mu 1988. Besigye agamba nti baayawukana ne Judith mu 1991 era agenda okufa mu 1999 nga bamaze emyaka munaana nga baayakuna dda.\nWabula bwe baali tebannaawukana mu 1991, Judith yazaala omwana omulala mu 1990 kyokka bambi n’afa mu 1991 nga tannaweza mwaka.\nMu kampeyini z’obwapulezidenti eza 2001, obufumbo bwa Besigye ne Judith bwafuuka emboozi, Pulezidenti Museveni bwe yalumirizza Dr. Besigye nti alina obulwadde bwa Siriimu, nti mukazi we Judith n’omwana baafa bulwadde obwo!\nNg’okulonda kuwedde mu March wa 2001, Besigye yaloopa Pulezidenti Museveni mu kkooti nti yali amubbye obululu gattako n’okumwonoona mu balonzi bwe yakimussaako nti mulwadde wa Siriimu.\nMu mpaaba ye, Besigye mwe yannyonnyolera nti kituufu, yaliko mu bufumbo ne Judith wabula ne baawukana mu 1991, era nti kituufu baafiirwa omwana n’oluvannyuma Judith naye n’afa mu 1999 kyokka ekyamutta Besigye teyakimanya.\nPulezidenti Museveni yeewozaako mu kiwandiiko kye yaweereza mu kkooti nti okwogera nti Besigye mulwadde teyakikola mu mutima mubi wabula yeesigama ku ndabika ya Besigye era nti teyabyogera kumwonoona mu balonzi.\nKitaawe wa Judith, musajjamukulu Emmanuel Bitwire yavaayo mu biseera ebyo n’asaba bannabyabufuzi okukikomya mbagirawo okuyingiza omwana we omugenzi mu lwokaano lw’ebyobufuzi kubanga mukaziwattu yali yeefiira dda.\nMuzeeyi Bitwire yategeeza bannamawulire nti ebyali byogera ku muwala we byali bibajjukiza nga famire ennaku y’okufiirwa n’ategeeza nti n’omwana Adam Ampa Besigye, Judith gwe yaleka eyali asoma P7 ebiseera ebyo yali teyeetaaga kuwulira bintu ng’ebyo ku nnyina.\nMu kiseera ekyo Ampa yalina emyaka 13. Kati Ampa alina emyaka 26 ng’abeera San Francisco, mu ssaza ly’e California mu Amerika. Ampa yasoma byakusiiga bifaananyi e Canada\nAnselm Kyamufumu Besigye\nWinnie Byanyima yamala omwaka gumu mu bufumbo bwe ne Besigye n’akubawo eddenzi mu ddwaaliro lya Agha Khan mu kibuga Nairobi e Kenya nga September 1, 1999,\nOmwana ono omulenzi Besigye yamuwa erinnya erya Anselm Kyamufumu Besigye era ye mwana yekka Byanyima gw’alina mu Besigye mu mufumbo bwabwe kati obuyingidde emyaka 16.\nAnselm kati ow’emyaka 15 abeera ne nnyina Byanyima e Wallingford, mu ssaza ly’e Connecticut mu Amerika. Byanyima y’akulira ekitongole ekya Oxfam International.\nBAWALA BA BESIGYE\nNg’oggyeeko Ampa ne Anslem, abaana ba Besigye abalala tebamanyiddwa kyokka ng’ab’omunda mu famire babbiddeko Bukedde nti Besigye alina abawala basatu nga bonsatule bavubukidde ddala.\n“ Dr.Besigye alina abawala basatu batera okubeera mu maka ge e Kasangati era tabakweka”, omu ku bayambi ba Besigye eyasabye obutamwatuukiriza bwe yategeezezza.\nEnsonda zaategeezezza nti omu ku bawala ba Besigye yamufumbiza mu January omwana guno ku mukolu ogw’ekyama ogwabadde mu maka ge e Rwakabengo mu kibuga ky’e Rukungiri.\nEbikwata ku buzaale bw’abawala abo Besigye abikuuma nga kyama kyokka ensonda zaategeezezza nti yabazaala mu biseera nga yaakaawunana ne Judith mu 1991.\nBESIGYE YALINA OMUKAZI E KENYA?\nMu April wa 1981, Dr. Kizza Besigye yadduka mu Uganda ng’abajaasi ba Obote baagala okumumiza omusu, ekiwejjowejjo Nairobi mu Kenya gye yamala omwaka mulamba.\nBangi abafaanagana mu nsi\nBesigye agamba nti abajaasi ba Obote baamuyoola bwe yali agenze ku wooteeri ya Sheraton, mu biseera ebyo eyayitibwanga Apollo Hotel ne bamutwala ku International Hotel, kati eyitibwa Serena ne bamutulugunya kumpi kumutta bussi.\nWabula oluvannyuma baamuyimbula ne bamulagira okweyanjula enkeera kyokka teyaddayo n’atokola mu Uganda n’agwa mu Kenya gye yasanga Jim Muhwezi ne David Sejjusa, abaamulekayo mu Kenya bo ne bagenda mu nsiko okwegatta ku Museveni.\nBesigye agamba nti yafuna omulimu mu ddwaaliro lya Agha Khan era yamala omwaka mulamba n’asalawo okwegatta ku bayeera ba Museveni e Luwero.\nBesigye yategeezezza nti oyo omuvubuka Munnakenya eyamufaanana tayinza kubeera mutabani we kubanga abaana be bonna abamanyi.\nOmuvubuka oyo, Jeff Ochieng ow’emyaka 22 atamanyi kitaawe kyokka nga yafaanana Besigye okufa obufi agamba nti ategeka kujja mu Uganda babakebere omusaayi kubanga naye akooye abantu okukimussaako nti mutabani wa Besigye!\nJeff Ochieng ky'agamba\nOchieng yategeezezza nti ye mwetegefu okusisinkana Besigye wamu n'abooluganda lwe singa aweebwa omukisa\nMunnakenya afaanana atya abaana ba Besigye bonna!\nEbya Kanyamunyu okweyimirirwa bigudde butaka: Ababaka, Anywa ne Otto batiisizza okwabulira FDC lwa Byanyima kumweyimirira\nMunnakenya afaanana Dr. Besigye ayagala babakebere omusaayi\nAfaanana Besigye akyalidde Bukedde: Ayogedde


BBS terefayina live stream rnrnrnrnrn\nHome > Posts tagged "BBS terefayina live stream"\nTag: BBS terefayina live stream\nAbabadde Balabirira Ebbibiro Ly’e Isimba Bagobeddwa Baweereddwa Essaawa 24 Okwamuka Ekifo\nby Pat Robert Larubi - September 15, 2017\nGavumenti egobye Kkampuni mu butongole Kkampuni ebadde erabirira eddimu ly’okuzimba ebbibiro ly’Amasanyalaze erya Isimba erisangibwa e Kayunga mu Bugerere. Okusinziira ku gavumenti, bano balemeddwa okukola obulungi omulimu gwebakkaanyako bwebaali bakwasibwa obuvunaanyizibwa.\nLiigi Ya Azam Pulemiya Ezzeemu Ttiimu Zimegganye\nby Pat Robert Larubi - September 14, 2017\nTtiimu ya Express FC eremaganye ne Kirinya Jinja SSS, mu mupiira gwabwe ogugguddewo Sizoni eno…ate nga URA FC ekubye UPDF ggoolo 2 – 1.\nMulago Etubidde N’abalwadde Abalina Mwasirizi Abamu Baleetebwa Poliisi, Abalala Baabubenje\nby Pat Robert Larubi - September 12, 2017\nEddwaliro ekkulu e Mulago litubidde n'abalwadde abataliko babwe nga abasinga ku bano batwalibwayo police n'abantu babuligyo oluvanyuma lw'okufuna obubenje Ku makubo. Bano bawadde abasawo n'abakulu mu ddwaliro lino akasera akazibu olw'obutaba n'abantu bayinza mu balabirira mu ngeri ezenjawulo.\nAbasajja Abatatuukiriza Buvunanyizibwa Bwabwe Omusumba Ssekamanya Ababuuliridde\nby Pat Robert Larubi - August 21, 2017 August 21, 2017\nOmusumba w’essazza ly’e Lugazi eyawummula Bishop Matia Ssekamaanya asabye abazadde okusiga ensigo ey’eddiini mu maka gaabwe neyennyamira olw’abasajja abasuuliridde obuvunaanyizibwa bwabwe awaka.\nEmyaka 10 Egya Mobile Money: MTN Ekoze Ekivvulu E Wankulukuku\nMu kujaguza nga bwebawezezza emyaka 10 nga baweereza abantu mu nkola eya mobile money, MTN Uganda bakoze ekivvulu mu kisaawe e Wankuluku. Omusasi waffe abaddeyo n’atukwatira bino\nOkubumbulukuka Kw’ettaka Mu Sierra Leone Omuwendo Gw’abafa Gukyeyongera\nAbatuuze mu ggwanga erya SIERRA LEONE, bakyali mu kiyongobero, olwomuwendo gwabantu abaafiiridde mu kubumbulukuka kw’ettaka okweyongera era nga bangi tebannakubwako kyamulubaale\nEmpaka Za Confederation Germany 3 – 2 Autralia\nTtiimu ya Bugirimaani ekkakanye ku Australia negikuba ggoolo 3 – 2, mu mpaka za Confederation ezigenda mu maaso mu ggwanga Russia.\nMubateekeko Abiri: Abavuganya Gavumenti Balabudde Ku Ky’okukyusa Ssemateeka\nAbabaka b’oludda oluwabula gavumenti mu palamenti bagala bannayuganda bateeke akazito ku babaka baabwe baleme okwemakulira ku Ssemateeka nga bamukyusa. Waliwo oluvuvuumo nti ababaka balina ekobaane ery’okuggya ekkomo ku myaka gy’omukulembeze w’eggwanga.\nAbabundabunda Mu Uganda: Olukungaana Lw’okuzigonjoola Lutegekeddwa\nby Pat Robert Larubi - June 14, 2017 June 14, 2017\nGavumenti akakasiza nga bwegenda okwongera amaanyi mu nteekateeka ez’okuyamba abantu ababundabunda…nabo basobole okufuna obulamu obweyagaza. Ssaabaminisita Dr. Ruhakana Rugunda, agamba nti kino kigenda kwongera okutumba embeera y’abantu bano.\nOkukuza Olunaku Lw’abakebera Omusaayi: Abasawo Bakubiriziddwa Okuba Abeegendereza\nby Pat Robert Larubi - June 8, 2017 June 8, 2017\nAbakugu mu kukebera endwadde, begasse okusobola okukuza olunaku lwabwe. Omukolo guno gubadde ku Kkeberero lya Gavumenti e Butabika, ng’era gwetabiddwako n’abayizi abasoma okukebera endwadde. Omuteesiteesi omukulu mu Minisitule y’ebyobulamu, Dr. Diana Atwine, wano wategerezza abakebezi nti balina okwongera amaanyi mu kukubera awamu nekawefube w’okuziyiza endwadde. Ono asabye abasawo okukomya omuze gw’okumala gakebera


Bukedde Online - Kanyankole akoze olukalala lwa boofiisa ba poliisi bwe battanga abantu\nEngeri gye baakubye ekituli ku lubuto lwa...\nRONALD Asiimwe amanyiddwa ennyo nga ‘Kanyankole’ eyasingisiddwa ogw’obutemu awadde Omulamuzi ekiwandiiko mw’atadde abantu b’abadde akolagana nabo mu kutemula abantu n’okunyaga emmotoka, ssente n’ebyobugagga ebirala kyokka nti ng’akolagana ne boofiisa ba poliisi.\nKanyankole yakkirizza emisango gy’okutta ne bamusiba emyaka 21 kyokka banne ne basigala nga beegaana.\nKanyankole ekiwandiiko bwe yamaze okukikola n’awaako kkopi munnamateeka we we Richard Bak Kumbuga, owa Higenyi, Ngugo & Wadamba Advocates ate kkopi endala n’agiwaayo mu kkooti e Nakawa.\nKino yakikoze ng’Omulamuzi Stephen Mubiru tannamusalira kibonerezo kya kusibwa emyaka 21 olw’okutta omuntu.\nEkibonerezo baakimusalidde ku Lwokusatu lwa wiiki eno era yamaze kukkiriza nti omusango yaguzza era n’attottola n’engeri gye batta Raymond Nkata ne bamubbako emmotoka.\nOluvannyuma omulambo bagwokkya era ebisigala ne babitwala ne babiziika mu limbo ya KCCA.\nEMISANGO GY’OKUTTA ABANTU\nKigambibwa nti Kanyankole ne banne abatannaba kukkiriza musango okuli; Bob Kibirango ne Robert Ssempeebwa amanyiddwa ennyo nga ‘Kazahura’, batta Raymond Nkata n’oluvannyuma omulambo ne bagukumako omuliro nga August 7, 2010.\nOluvannyuma baabulawo n’emmotoka y’omugenzi eyali ey’ekika kya Ipsum namba UAM 227S.\nKanyankole alina emisango emirala egy’obutemu gye bamuvunaana okwenyigiramu okuli; ogw’okutta Mubarak Tumusiime, eyali abeera e Kajjansi ku luguudo oluva e Kampala okudda e Ntebe, Constantino Ssempala, eyali abeera e Wandegeya, Razaria Kafuluma, n’abalala bangi.\nOMULAMUZI YASIBYE KANYANKOLE EMYAKA 21\nKazahura abadde avunaanibwa ne Kanyankole naye ye yeegaana.\nOmulamuzi wa kkooti e Nakawa, Stephen Mubiru, ku Lwokusatu lwa wiiki eno lwe yasalidde Kanyakole ekibonerezo okusibibwa emyaka 21, oluvannyuma lw’okukkiriza omusango gw’okutta Raymond Nkata eyali bbulooka w’ettaka e Buwama ku lw’e Masaka.\nBaamuttira ku kyalo Nakigalala ekisangibwa mu Town Council y’e Kajjansi mu Wakiso.\nNg’awa ensala ye, omulamuzi yategeezezza nti, Kanyankole kye yakola okutta omuntu oluvannyuma omulambo n’agwokya kyayolesa omutima omubi ennyo gwe yalina ne banne be yali nabo.\nKyokka olw’okuba Kanyankole mu kiwandiiko kye yabadde awadde omulamuzi yamugambye nti, yakulira ku nguudo z’omu Kampala oluvannyuma lwa bazadde be okufa, kye yavudde yasazeewo okumukendeereza ku kibonerezo.\n“Okusinziira ku misango gy’ovunaanibwa, ekibonerezo kibadde kya kusindikibwa ku kalabba oba okusibibwa emyaka 45 ku 35, naye olw’ensonga nti wakula tolina bazadde oba oli awo abandikubuuliridde n’ekirala nti wakkirizza omusango n’otamalira kkooti biseera, oweereddwa ekibonerezo kya kusibibwa emyaka 21 ne 11, era nga gyombi gyakutambulira wamu”, bw’atyo Omulamuzi Stephen Mubiru bwe yategeezezza.\nAbamu ku bofiisa b’alumiriza okukolagana nabo mu kuzannya minsoni enkambwe kuliko; SSP Nixon Agasirwe Karuhanga eyakwatibwa amagye gye buvuddeko ku nsonga z’okuwamba bannansi ba Rwanda n’abazzaayo.\nKigambibwa abamu battibwa n’abalala ne baweebwa ebibonerezo okusibwa obulamu bwabwe bwonna. Kanyankole agamba nti ku myaka 16, yavaayo ne yeetondera eggwanga olw’abantu be yatta n’olw’okwenyigira mu bikolwa by’obwakkondo entakera.\nALUMIRIZA BOOFIISA MU POLIISI\nBob Kibirango naye ali mu kibinja kya Kanyankole kyokka ye yeegaana okutta.\nOno era agamba nti mu August, 2010, yatuukirira ofiisa omu mu poliisi n’amutegeeza okutya kwe yalimu oluvannyuma lw’abamu ku bannaabwe okutandika okukwatibwa ab’ebyokwerinda olw’ettemu n’obubbi ebyali bikyase ennyo ate ng’abaali emabega wa buli kimu yali abamanyi bulungi.\nMu September, 2010, waliwo omuserikale wa poliisi omu eyakwatibwa ku by’okubba mmotoka ey’ekika kya Ipsum eyali eggyiddwa ku muntu omu nga bamugamba nti yali agibbye newankubadde nga tewaaliwo bujulizi bwonna.\nEBIKWEKWETO BYA POLIISI\nKanyankole agamba nti, poliisi yakola ekikwekweto mu bitundu bya Kampala mwe yayoolera abateeberezebwa okuba abamenyi b’amateeka 20. Yali omu ku baakwatibwa n’omuserikale wa poliisi gw’alumiriza nti, yatoloka kyokka ne bamukuba amasasi n’afa nga batidde nti ayinza okubotola ebyama byabwe.\nOBUZAALE BWA KANYANKOLE\nOkusinziira ku kunnyonnyola kwe yawadde kkooti mu buwandiike, Kanyankole agamba nti yazaalibwa Ronbert Ndyomugyenyi ne Adrine Mita nga August 6, 1994, abaali abatuuze b’ e Makerere - Kivvulu, mu Munispaali y’e Kawempe mu Kampala.\nKANYANKOLE AFIIRWA BAZADDE BE\nKanyankole yategeezezza kkooti nti bazadde be baafa alina emyaka ena gyokka egy’obukulu, n’asigala ne jjajjaawe omukazi nga y’amulabirira ne banne abalala babiri. Obulamu bwabakaluubirira nga jjajjaabwe takyasobola kubalabirira ekyamuwaliriza okutandika okunoonya ebyuma ebikadde (sikulaapu) eby’okusoma nga twali fiizi.\nAyongerako nti landiroodi yatuuka okubabanja ssente z’obupangisa za myezi esatu ne bazinoonya ne zibula era okukakkana ng’abagobye mu nju ne batandika okusula ku nguudo.\nSSP Agasirwe ali mu mikono gy’amagye e Makindye.\nKanyankole mu bbaluwa yategeezezza nti obulamu bwe bw’ayongera okumukaluubirira n’awalirizibwa okwegatta ku bubinja bw’abaana b’oku nguudo abalala abaali basinziira mu bitundu by’e Katwe - Kinyoro (Kifeesi) gye yayigira emize gy’okunyakula obusawo ku bakazi, amasimu n’okumenya amayumba g’abantu.\nPOLIISI EPANGA OKUGGYA KANYANKOLE E LUZIRA\nMu kiwandiiko kye kye yawaddeko kkooti, Kanyakole attottola nti, bwe yali aleeteddwa mu kkooti mu mwaka gwa 2015, yatuukirirwa ofiisa wa poliisi omu n’amutegeeza nti yali agenda kumuyamba amukolere pulaani ayimbulwe ku kakalu ka kkooti asobole okumuyambako ku mirimu gye egy’ekiserikale kyokka nga talina kubuulira ku muntu yenna.\nNga November 1,2010, Kanyankole yaleetebwa mu kkooti ya Buganda Road ne banne abalala bana okwali; Charles Yiga, Young Rich, Ramathan Kakooza, ne Robert Sempeebwa ‘Kazahura’, era bonna n’abalumiriza nti yatta nga nabo abantu.\nKANYANKOLE ASISINKANA ABANENE\nOfiisa wa poliisi obweyamo yabutuukiriza era n’ateebwa ku kakalu ka kkooti. Oluvannyuma waliwo banene mu poliisi, amagye, minisita ne bannamawulire, abaamuyita okubaako bye bamubuuza olw’ensonga nti engeri gye yavaamu e Luzira, yali ebeewuunyisizza nnyo ate nga emisango egyali gimuvunaanibwa gyali gya nnaggomola.\nBino olwagwa mu matu ga banene, baatandika okumukwata ne kumisango gye yali nga tamanyiiko, ng’ekigendererwa kya kumulemesa kweyanjula mu kkooti esazeemu akakalu kwe baamuteera addemu okukwatibwa.\nEngeri gye baasibanga abantu be babbyeeko mmotoka ne babassa mu bbuutu.\nAMAGYE GAKWATA KANYANKOLE\nMu kiseera omuwala Susan Magara we baamuttira, Kanyankole agamba nti waaliwo abanene mu poliisi abaali bapanze nga baagala akkirize nti ye yali mu lukwe lw’okumuwamba n’okutta Magara nti kyokka olwagaana awo kwe kutandika pulaani ey’okwagala okumutta.\nOluvannyuma yayambibwa eb’ekitongole kya CMI abaagwa mu lukwe ne bamuggyawo ne bamutwala ku kitebe kyabwe e Mbuya gye baamukuumira oluvannyuma ne bamuzza e Luzira ku fayiro z’emisango emikadde gye yali avunaanibwa.\nENGERI KANYANKOLE GYE YAKWATAGANAMU NE BOOFIISA MU POLIISI\nKanyankole yategeezezza nti Poliisi gye yakoma okumukwata ng’azzizza emisango egy’enjawulo naye gye yakoma okufuna enkolagana nayo.\nAgamba nti olw’obunene bw’emisango gye yazzanga, waliwo boofiisa abaamusaba alokoke atandike okukola nabo ng’abayambako ku mirimu gyabwe egy’okunoonya abamenyi b’amateeka nti era wano we yatandikira obutereevu okukolagana ne poliisi mu misoni ezitali zimu.\nYeenyumiriza nnyo mu ofiisa wa poliisi omu (amannya gasirikiddwa) gw’agamba nti yamutendeka obukodyo bungi nti era we yabeerera mu kitongole kya ‘RRU’ e Kireka, yamuyamba okukyusa obulamu bwe era yamuwa n’omulimu gw’okumuvuga buli lwe yagendanga ku misoni enkambwe.\nAgamba nti wakati w’omwaka 2007 ne 2009, yali asazeewo okudduka mu kabinja ka ofiisa ono, olw’obusente obutono bwe baali batandise okumuwa ate ng’akooye n’okuyiwa omusaayi gw’abantu.


Ani aleeta emivuyo mu kibiina kya DP?? Mao, Mbidde ne Siranda babuutikira batya omutesiteesi Kidandala??? – Watchdog Uganda\nOmutesiteesi we kibiina kya Dp Sulaiman Kidandala ne Pulezidenti wa DP Norbert Mao\nEKIBIINA kye by’obufuzi ekimu ku bisinga obukadde mu Uganda ekya Democratic Party (DP) ennaku zino kiri mu kattu, olwa bakulembeze baakyo okwelumaluma saako n’okwelangira ebisongovu naye nga entabwe eva ku bukulembeze.\nAbamu ku bakulembeze mu DP balumiriza omukulembeze waabwe Norbert Mao, Ssabawandiisi Gerald Siranda saako n’omumyuka wa pulezidenti Denis Mukasa Mbidde okwekobaana ne babuutikira buli muntu yenna mu kibiina agezaako okubaako kyayagala okukola.\nSamuel Lubega Mukaaku nga ono munna DP Kakongoliro agamba nti buli kadde wagezaako okumanya ekigenda mu maaso mu kibiina nga akugirwa Siranda ne Mao, kyagamba nti kimenya mateeka kubanga bano kati ekibiina bakitambuliza mu nsawo zaabwe songa bandibadde baleka buli memba n’akyeyagaliramu.\nYawadde eky’okulabirako nga bano bwe balabika nga baawamba obuyinza bw’omuteesiteesi omukulu mu kibiina kya DP eyaliko omumyuka wa meeya wa Kampala Sulaiman Kidandala, nga kati ate be bakola emirimu gye yandikoze.\nAnokoddeyo okulonda mu kibiina kya DP, kwagamba nti kuno kulina kutegekebwa mutesiteesi wa kibiina nti kyokka bano abakulu bagenda mu maaso ne balagira okulonda kugende mu maaso okugeza nga mu kitundu kye Mukono ne Masaka, okulonda kwagena mu maaso ku bilagiro bya Ssabawandiisi kyagamba nti kikyamu.\nGye buvuddeko Mao yayita abamu ku bannakibiina ky’akulembera EMOME, abasinga kye bagamba nti kyali kityoboola era nga kyakuvuma banaabwe, nga kino kyatuusa n’abamu ku babaka ba Palimenti abali ku tikiti ya DP abakulemberwa omubaka we Kalungu Joseph Sewungu Gonzaga okuyita olukiiko lwa bannamawulire nga balaba omukulu asusse.\nWabula yadde bano baatuula ne baabako bye basalawo naye Ssabawandiisi wa DP Gerald Siranda yabategeeza nga bwe batalina kye bayinza kukola kubanga akakiiko kaabwe tekalina mulimu mu Ssemateeka afuga ekibiina kya DP.\n“Mpulira nti mwayita olukiiko lwa kabindo kammwe mu Palimenti, mwaluyita nga baani?? era mukola nga baani mu kibiina?” ebigambo ebyo bye bimu ku bisinze okutabula bannaDP abalowooza nti ekibiina kifuuse kya bannakyemalira mu kiseera kino.\nAbatunuulizi bagamba nti kino kyandiviirako ababaka ba DP okusalawo obutaddamu kuggira mu kaadi ya kibiina ne basalawo okujja nga bantu.\nGyebuvuddeko era amyuka Pulezidenti wa DP mu ngeri yeemu nga yakolanga Ssentebe wa DP mu Disitulikiti ya Masaka yagoba abamu ku ba memba ku lukiiko lwe kibiina olwa Disitulikiti nga agamba nti baali bavudde ku nkola ye kibiina era obuyinza nabwezza nga kati Masaka naye ali ku muliro.\nSulaiman Kidandala Wiiki ewedde yawandiika ebbaluwa nga asinzioira mu offiisi ye nga omutesiteesi we kibiina mwe yasinziira nayimiriza emirimu gye kibiina gyonna egyali gigenda mu maaso okwetoloola eggwanga omwali n’okulonda mu bitundu ebimu nga agamba nti byonna tebyali mu mateeka, wabula bino byonna abakulembeze ab’okuntikko mu DP byonna babizimuula.\nKanyamunyu trial: 'Police told us that there was no shooting at Lugogo'- Akena's brother tells Court\n22nd March 2019 at 10:01\n27th February 2017 at 10:53


Yesu Azibula Amaaso g’Omusajja Eyazaalibwa nga Muzibe | Obulamu bwa Yesu\nBISOME MU Alur Amharic Armenian Aymara Azerbaijani Azerbaijani (Cyrillic) Batak (Karo) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Luswayiri Luswayiri (Congo) Luvale Luwalabu Macedonian Macua Malagasy Malay Maltese Mauritian Creole Maya Moore Myanmar Ndau Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nYesu Azibula Amaaso g’Omusajja Eyazaalibwa nga Muzibe\nOMUSAJJA ASABIRIZA EYAZAALIBWA NGA MUZIBE AWONYEZEBWA\nYesu akyali mu Yerusaalemi ku Ssabbiiti. Bw’aba atambula mu kibuga ng’ali wamu n’abayigirizwa be, balaba omusajja asabiriza eyazaalibwa nga muzibe. Abayigirizwa babuuza Yesu nti: “Labbi, omusajja ono okuzaalibwa nga muzibe ani yayonoona, ye kennyini oba bazadde be?”—Yokaana 9:2.\nAbayigirizwa bakimanyi nti omusajja oyo bwe yali tannazaalibwa, teyaliiwo. Naye baagala okumanya obanga omuntu asobola okwonoona ng’akyali mu lubuto lwa nnyina. Yesu abagamba nti: “Omusajja ono teyayonoona, ne bazadde be tebaayonoona, wabula yazaalibwa bw’atyo emirimu gya Katonda gisobole okweyolekera mu ye.” (Yokaana 9:3) N’olwekyo, omusajja oyo oba bazadde be tebalina kibi kye baakola kyamuviirako kuba muzibe. Mu butuufu, olw’ekibi kya Adamu, abantu bonna bazaalibwa nga tebatuukiridde era nga basobola okubaako obulemu, gamba ng’okuba abazibe b’amaaso. Naye eky’okuba nti omusajja oyo muzibe wa maaso, kiwadde Yesu akakisa okwoleka emirimu gya Katonda nga bw’abaddenga akola ku mirundi emirala ng’awonya abantu.\nYesu akiraga nti ebikolwa ebyo byetaaga okukolebwa mu bwangu. Agamba nti: “Tuteekwa okukola emirimu gy’Oyo eyantuma ng’obudde bukyali bwa misana; ekiro kijja omuntu yenna mw’atasobolera kukola. Nga nkyali mu nsi, nze kitangaala ky’ensi.” (Yokaana 9:4, 5) Mu butuufu, ekiseera kinaatera okutuuka Yesu agende mu kizikiza, kwe kugamba mu ntaana, gy’ajja okuba nga talina ky’asobola kukola. Naye ng’ekyo tekinnabaawo, Yesu ayamba ensi okufuna ekitangaala.\nNaye ddala Yesu anaawonya omusajja ono, era bw’aba ow’okumuwonya, anaamuwonya atya? Yesu awanda amalusu ku ttaka, n’atabula amalusu n’ettaka, n’asiiga erimu ku ttaka eryo ku maaso g’omusajja, n’amugamba nti: “Genda onaabe mu kidiba ky’e Sirowamu.” (Yokaana 9:7) Omusajja oyo akola Yesu ky’amugambye era n’azibuka amaaso! Lowooza ku ssanyu omusajja oyo ly’afuna ng’atandise okulaba!\nBaliraanwa n’abantu abalala ababadde bamanyi omusajja oyo ng’akyali muzibe beewuunya nnyo. Beebuuza nti: “Ono si ye musajja eyatuulanga n’asabiriza?” Abamu baddamu nti: “Ye ye.” Naye abalala tebakikkiriza era bagamba nti: “Nedda, naye amufaanana.” Omusajja oyo kennyini abagamba nti: “Ye nze.”—Yokaana 9:8, 9.\nBwe kityo bamubuuza nti: “Kati olwo amaaso go gaazibuka gatya?” Abaddamu nti: “Omusajja ayitibwa Yesu yaddira ettaka n’alitabulamu amalusu, n’alisiiga ku maaso gange, n’aŋŋamba nti: ‘Genda ku Sirowamu onaabe.’ Ne ŋŋenda ne nnaaba era ne ntandika okulaba.” Bamubuuza nti: “Omusajja oyo ali ludda wa?” Abaddamu nti: “Simanyi.”—Yokaana 9:10-12.\nAbantu batwala omusajja oyo eri Abafalisaayo era nabo baagala okumanya engeri gye yasobodde okuzibuka amaaso. Abagamba nti: “Yasiiga ku maaso gange ettaka lye yali atabuddemu amalusu, ne nnaaba, ne gazibuka.” Wandisuubidde nti Abafalisaayo bandisanyuse okulaba ng’omusajja oyo awonyezeddwa. Mu kifo ky’ekyo, abamu boogera bubi ku Yesu. Bagamba nti: “Omusajja ono tava wa Katonda kubanga takwata Ssabbiiti.” Kyokka abalala bagamba nti: “Omuntu omwonoonyi ayinza atya okukola ebyamagero eby’engeri eyo?” (Yokaana 9:15, 16) Bwe kityo beeyawulamu.\nAbafalisaayo bakyukira omusajja eyazibuse amaaso ne bamubuuza nti: “Oyo eyakuzibula amaaso omwogerako ki?” Omusajja oyo tabuusabuusa ekyo Yesu ky’ali, era addamu nti: “Nnabbi.”—Yokaana 9:17.\nAbayudaaya tebakkiriza nti omusajja oyo yali muzibe w’amaaso. Bayinza okuba nga balowooza nti Yesu yeekobaanye n’omusajja oyo okubuzaabuza abantu. Bwe kityo basalawo okubuuza bazadde b’omusajja oyo obanga ddala mutabani waabwe oyo abadde muzibe w’amaaso.\nKiki ekyaviirako omusajja okuziba amaaso?\nAbo abamanyi omusajja abadde omuzibe w’amaaso boogera ki ng’amaze okuwonyezebwa?\nOkuba nti omusajja oyo awonyezeddwa kireetera kitya Abafalisaayo okweyawulamu?\n“Kristo Amaanyi ga Katonda”\nEbyamagero Yesu bye yakola era ne bye yayigiriza bitulaga ki ku Yakuwa?\nEbintu Ebikulu Ebyaliwo mu Bulamu bwa Yesu ku Nsi Obuweereza bwe mu Ggaliraaya (Ekitundu 3) ne mu Buyudaaya


Bukedde Online - Omumyuka wa Sipiika wa Palamenti, Jacob Oulanyah azuukidde\nOMUMYUKA wa Sipiika wa Palamenti, Jacob Oulanyah era nga yeegwanyiza n’entebe ya Sipiika mu kisanja kya Palamenti ekiddako alabiseeko mu Palamenti ku Lwokusatu ng’agikubiriza omulundi ogusoose mu bbanga lya mwaka mulamba lyamaze nga talabikako.\nSipiika Jacob Oulanyah.\nOMUMYUKA wa Sipiika wa Palamenti, Jacob Oulanyah era nga yeegwanyiza n'entebe ya Sipiika mu kisanja kya Palamenti ekiddako alabiseeko mu Palamenti ku Lwokusatu ng'agikubiriza omulundi ogusoose mu bbanga lya mwaka mulamba lyamaze nga talabikako.\nMinisita Sarah Opendi ng'anyumyamu n'Omubaka Baba Diri (atudde ku katebe) oluvannyuma lw'olutuula lwa Palamenti ku Lwokusatu.\nOulanyah okukubiriza Palamenti kiddiridde Sipiika Kadaga okufiirwa omu ku wooluganda lwe nga mu kiseera kino ali mu kukungubaga.\nWabula ababaka abakkiririza mu Oulanyah balaze essanyu olw'okumulabako ne bamukulisaayo gyabadde ne bamusabira abeerewo agende mu maaso n'okukubiriza Palamenti ne mu kiseera ekijja mu maaso. Embeera ya Oulanyah okwegwanyiza entebe ya Sipiika yaleetawo dda obukuubagano wakati we ne mukama we Kadaga.\nAbabaka aboogedde mu lutuula luno ne baaniriza Oulanyah kubaddeko Ruth Nankabirwa (mukazi Kiboga), Jonathan Odur (Erute County) ne Alioni Yorke Odria (Aringa South) nga bayozaayozezza Oulanyah olw'obuwanguzi bwazze atuukako omuli okufuuka omumyuka wa Ssentebe wa NRM mu bukiikakkono bw'eggwanga n'okuwangula ekifo ky'Omubaka akiikirira Omoro mu Palamenti.\nKu Lwokubiri, Omubaka Margaret Baba Diri (mukazi/Koboko) yabuuzizza Sipiika Kadaga wa Oulanyah gye yabulira, Kadaga n'amuddamu nti "Ojja kumulaba", era ku Lwokusatu n'ayingirawo.\nOulanyah olutuula lwa leero alusazizzaamu olwa Sipiika Kadaga okuba ng'ali mu kukungubaga n'asalawo Palamenti eddemu okutuula enkya nga March 3,2021 ku ssaawa ttaano ez'oku makya.\nOmulambo guvudde mu ggwanika ne gutambula\nPaasika ya 2014 nagiriira mu ggwanika


Bukedde Online - Omujaasi akubye muganzi we amasasi\nOmujaasi akubye muganzi we amasasi\nBeeyiye ku lusozi ne babambulamu engoye okufuna emikisa\nMuseveni anaawa aba bodaboda ssente beegul...\nAdded 3rd January 2011\nShamim Namakula owâ€™e Bbunga mu Trading Centre zooni yakubiddwa amasasi ku ssaawa 10 ezâ€™oku makya bwâ€™abadde ava mu bbaala emanyiddwa nga Ankoz esangibwa ku luguudo oludda e Kawuku. Namakula abadde akola wa Muzungu e Bbunga.\nMukwano gwa Shamim gwe baabadde naye mu bbaala era nga basula bonna\nMukwano gwa Shamim gwe baabadde naye mu bbaala era nga basula bonna mu nju, Judith NampijjaÂ anyumya bwati : Bwe twabadde mu bbaala ku ssaawa 10 ezâ€™ekiro Shamim nâ€™angâ€™amba nti muganzi we gwâ€™amanyiiko erya James amukubidde essimu. Yafulumye ngâ€™ayogera ngâ€™akutte nâ€™eccupa ye eya bbiya mu ngalo.\nNnamulinze nga takomawo nze kwe kudda eka. Kyokka nnabadde nnaatera okutuuka we tusula ne nsanga muganzi wa Shamim omulala omujaasi wa UPDF Private Hakim Buniya era ngâ€™akuuma maka ga Col. Sam Kavuma agazimbibwa mu kitundu kinoÂ nâ€™ambuuza mu bukambwe nti, â€œShamim omulese wa?â€Â ne mmuddamu nti asigadde mu bbaala nze ne nzigulawo ne neebaka.\nNampijja agamba ntiÂ kyokkaÂ ku makya Ssentebe wâ€™ekyalo,Â James Luyimbaazi nâ€™abaserikale baakedde kumukonkona ne bamubuuza munne era be baamubikidde nti afudde.\nAte omutuuze Sheikh Abdullah Kawooya agamba nti omupangisa we eyabadde akedde okusiika capati ku ssaawa 10 abasajja babiri ne bajja nga beegoba oluvannyuma lwâ€™okukuba essasi eryasoose ye nâ€™alowooza nti bagoba mubbi kyokka nti waayiseewo akaseera katono nâ€™essasi eryokubiri ne livuga.\nAbatuuze abalala baawuliddeÂ Shamim ngâ€™akonkona ku geeti yâ€™omutuuze ngâ€™alaajana okumuyamba nâ€™oluvannyuma ne bawulira essasi.\nKiteeberezebwa nti Buniya yawondedde Shamim ne muganzi we James Henry LumuÂ mu bbaala era ngâ€™alina ekigendererwa kyâ€™okutta omusajja kyokka essasi bwe litaamukutte obusungu nâ€™abumalira mu Shamim.\nPoliisi yakutte Lumu asangiddwa nga yekwese mu nju wansi wâ€™ekitanda kye ngâ€™ono ye yabadde ne Shamim we bamukubidde essasi. Lumu ategeezezza nti yakomye okulabaÂ Shamim ku ssaawa bbiri ezâ€™ekiro.\nMoses Talemwa omujaasi omulala bwe bakuuma ne Buniya agamba nti yayawukanye ne munne ku ssaawa emu nâ€™ekitundu eyâ€™akawungeezi buli omu nâ€™agenda gyâ€™asuula nti kyokka enkeera bwe yategedde nga Shamim gwâ€™abadde amanyi nga muganzi wa Buniya bamusse nâ€™agenda abikire Buniya gwe yasanze yeebaseÂ kyokka munne teyafuddeyo.\nPoliisi yegattiddwako abaserikale ba militale abaazinze amaka ga Col. Kavuma okunoonyaÂ Buniya kyokka yeemuludde nâ€™adduka emmundu nâ€™agireka mu nju.\nPoliisi yazudde ebisosonkole byâ€™amasasi bibiri mu kifo awaabadde omulambo gwa Shamim nga bifaanana amasasi agakozesebwa mu mmundu Buniya gyeÂ yabadde nayo.\nPoliisi e Kabalagala eguddewo omusango ku namba SD:07/03/01/2010.\nOmwogezi wa UPDF, Lt Col. Felix Kulaigye agambye nti emmundu ya Buniya yasangiddwa ngâ€™ebulamu amasasi abiri era bamunoonya nga bamuteebereza nti ye yasse Shamim.\nMuseveni awadde Kiprotich emmotoka\nZain etongozza enkola ya ZAP\nOmulimi w'e Ziroobwe aliisa Kampala enva endiirwa\n'Yaaya yasiiga abaana bange 3 akawuka ka siriimu'\nHajati Bibuuza n'ebibye bibuuza\nHajati Bibuuza asiibuddwa: Akukkulumidde abaali bakama be


Bukedde Online - Abakristaayo baggadde ekkanisa y'e Buwambo\nAbayimbi abato n'abakulu battunse mu mpaka...\nAbamu ku Bakristaayo ku kkanisa eyaggaddwa.\nABAKRISTAAYO ku kkanisa ya St. Stephens Church of Uganda e Buwambo mu busumba bwe Kkungu mu Bulabirizi bw'e Namirembe baggadde ekkanisa obutakkiriza muntu yenna kuyingira kusaba nga bawakanya Ssaabandikoni w'e Gayaza, Ven Paul Kabanda Hebert okukyusa omubuuliizi waabwe ate ng'abadde yaakamalawo omwaka gumu.\nAbakristaayo nga bakulembeddwa omukubiriza w'ekkanisa eno, Beatrice Namatovu baabadde bawakanya ekya Ssaabadinkoni okukyusa omubuulizi Samuel Natumanya ne bamuteeka mu kkanisa y'e Kirwanira e Matugga.\nBaategeezezza nti ekyasinze okubatabula kwe kutwala omubuulizi waabe gye yagabiddwa abaayo ne babamugobya nga bagamba nti tebalina ssente zigenda kumuliisa ne basalawo okumuzza. Nga tebanamutwalayo, baasooka kugenda wa Ssaabadinkoni okumusaba waakiri aleme kukyusa mubuulizi waabwe kyokka ne batamusangayo.\nWano we baasinzidde ne basaba Omulabirizi Luwalira ayingire mu nsonga zino kuba Abakristaayo baggadde\nekkanisa y'e Buwambo. Ssaabadinkoni ono alina engeri gy'atulugunyaamu baweereza banne. Baategeezezza nti Omubuulizi Natumanya ebbanga ly'abadde yaakamala, wadde babadde mu muggalo gwa Covid ataddewo enkulaakulana ku kkanisa eno.\nBaasazeewo okuggala ekkanisa nga bagamba nti teri kusaba okutuusa nga be kikwatako bawulirizza ensonga zaabwe. Bino byonna bakira bikolebwa omubuulizi yeesibidde mu nnyumba. Namatovu yagambye nti baagala okumanya ensonga lwaki omubuuliizi baamukyusizza n'agattako nti kirabika waliwo abamulinako empalana ne batafa ku ngeri omuntu gy'akolamu emirimu gye.\nOno era yagambye nti bwe baagenda e Gayaza okusisinkana Ssaabadinkoni Kabanda, yabeekweka era ne bamuwandiikira ebbaluwa bbiri n'ataziddamu nabo kwe kuteekawo embeera eno okutuusa nga be kikwatako bavuddeyo okubayamba.\nSt. Stephen's Church, Kabanda Herbert\nAbatasiima bye nkoze mbeewuunya - Museveni


Bukedde Online - Abazadde balumbye essomero lw'abaana baabwe abaabula\nAbazadde balumbye essomero lw'abaana baabwe abaabula\nAba Bukedde basiibye ku poliisi ku bya Kirumira...\nPOLIISI e Kyotera eggalidde dayirekita w’essomero lya Kyotera Infant Pri.Sch, ne Heedimasita w’essomero lino ng ababalumiriza obulagajjavu obw abaviirako abaana babiri okuva mu kisulo ky’essomero lino ne babula mu ngeri etaategerekeka kati ebbanga lya wiki nnamba!\nDPC Kayongo (mu yunifoomu) ng'akkakkanya abazadde.\nOkukwaatibwa kwa bano kyaddiridde bazadde boomu ku mwana eyabula Newton Matovu 12, abadde asoma mu P.6 era abadde Head Boy ku ssomero lino okulumba essomero ne bakubagana ebikonde naabamu ku basomesa abasaangiddwaawo nga baagala babannyonnyole amayitire g’omwana waabwe.\nMu lutalo luno abasomesa babiri baaakubiddwa bubi nnyo!\nOlutalo luno lwakkakanyiziddwa poliisi y’e Kyotera eyabadde edduumirwa DPC Musa Kayongo eyazze n’abaserikale ne basobola okutaasa abasomesa abaabadde bakubwa ng’eno abaana ku ssomero bwe bakuba enduulu n’okukaaba era poliisi ekutte abazadde bano okubadde nnyina wa Matovu eyabula Debrah Namubiru ne batwaala ku kitebe kya poliisi e Kyotera.\nBazadde ba Matovu baabadde bakyaawuttula abasomesa ate omuzadde omulala Amos Kizito okuva e Buddo nga naye kitaawe womwana Micheal Kikonyogo 11 abadde asoma P.2 ku ssomero lino naye naatuuka oluvannyuma lw’okufuna amawulire nti naye omwana we, yabula okuva mu kisulo kyessomero lino!\nKu poliiisi DPC Kayongo yeevuumbye akafubo n’abazadde b’abaana bano okusala entotto ku ngeri poliisi gy’egenda okubayamba okuzuula abaana.\nAbazadde balumirizza essomero obutaafaayo ku baana baabwe okubakuuma kwossa okunoonya nga babuze nga kyebaakola kyokka kutegeeza poliisi.\nOmusango guli ku fayiro namba CRB 489/2018 ku poliisi e Kyotera.


Bukedde Online - Weasel bimusobedde n'atulika n'akaaba!\nAlumirizza ssezaala okumukoonera enju\nAsibidde mukazi we mu nju n’ayanjulwa omupya...\nProscovia Mayanja akaabizza mutabani we Weasel bw’abadde yeegayirira abawagizi obutasibira bayimbi okuli ne batabani be kikookolo olw’okuyimba mu kampeyini za NRM ne mu luyimba lwa ‘Tubonga naawe’. Abasabye babasonyiwe kuba baali banoonya ssente.\n“Abazze leero okuwagira batabani bange, Weasel ne Radio mwebale n’abo abatasobodde ku mulundi omulala mujje ate muwagire n’abayimbi abalala basobole okufuna ‘muwogo’ (ategeeza ssente).\nEbyaliwo byaliwo naye kati byaggwa muwagire abayimbi nabo babasanyuse obutabajuza, Muky. Mayanja era nga y’azaala ne Chameleone bwe yagambye n’akwata n’akazindaalo n’abayimbiramu ezimu ku nnyimba za batabani be.” Bino yabadde abyogera nga Weasel amaziga gamuyitamu naye tetwategedde kyamukaabizza.\nMaama wa Weasel ng’ayimbira mu badigize. Ku kkono ye Radio.\nBaabadde mu kivvulu ky’aba Goodlyfe ku Nican Resort e Sseguku ku Ssande ekiro. Nga tebannagenda ku Nican, ku Lwomukaaga, aba Goodlyfe baabadde balina okuyimba e Mukono ku Colline Hotel wabula ekivvulu ky’eno tekyagenze mu maaso oluvannyuma lw’abayimbi bano obutalabikako.\nGeoffrey Kyagambidwa (Chagga) maneja waabwe yagambye nti eky’abayimbi bano obutalabikko kyavudde ku Radio kulwala kyokka ensonda zaategeezezza nti waabaddewo obuzibu wakati w’abayimbi n’omutegesi wa lonki nga Radio ayagala basooke kubawa ‘bbaalansi’ waabwe ate ye omutegesi ng’agamba ssente yabadde alina kuzifuna mu kivvulu ky’Olwokutaano ku Hotel Africana ekitaakoze bulungi\nAmaanyi g'ono ag'okuyimba gy'agaggya wazibu!!..


Bukedde Online - Abannemesa okulamula World Cup nabakwasa Katonda - Masembe\nUCU yeggyeeko ekikwa\nNigeria bw'ekubwa esiibula\nBULI World Cup lw'etuuka, nzijukira erinnya lyange lwe lyaggyibwa ku lukalala lwa baddiifiri abaali bagenda okulamula empaka za 1998 e Bufalansa". Bwatyo Charles Masembe, ddiifiri eyawummula, bwe yatandise emboozi ye, ng'anyumiza GERALD KIKULWE gye nvudde we.\nMasembe ng'alaga baddifiiri eky'okukola, mu gimu ku misomo.\nTwazaalibwa abaana mukaaga mu George William Masembe ne Rosemary Nakabugo ab’e Kiweesa Bukulula Masaka.\nPulayimale nnagisomera Kabungo P/S gye nnatuulira P7 mu 1970, ate siniya ne ngi nsomera ku Kako SS. Oluvannyuma nneegatta ku ttendekero lya Uganda College of Commerce (UCC) kati emanyiddwa nga MUBS e Nakawa, gye nnasomera dipulooma mu byobusuubuzi.\nOluvannyuma nga bantikkidde, nnafuuka omusomesa ku ttendekero eryo. Ndi mufumbo ne mukyala wange Janat Masembe bwe tulina abaana 10.\nOmupiira nnagutandikira ku Kabungo P/S era nnali kapiteeni okuva mu P6. Bwe nneegatta ku Kako SS bampeerawo obukulembeze bw'emizannyo, era nga nze kapiteeni wa ttiimu y’essomero okutuuka mu S6.\nEkitone kyantunda, era bwe nnatuuka ku UCC nnabeera minisita w’emizannyo okumala emyaka ebiri gye nnamalayo.\nNga ndi mu mwaka gwange ogusooka, Fisheries FC okuva e Ntebe, yankansa, bwentyo ne nsoma nga bwe nzannya.\nBuli nnamba gye banteekangamu nga ngizannya bulungi era nnasambirako mu 2, 6 ne 9.\nKino kyasikiriza Jolly Joe Kiwanuka, eyatandikawo Express FC, n’omutendesi Robert Kiberu okungula ne mbawangulira ekikopo kya liigi.\nBino nnabikolanga bwe nsomesa ku UCC, era bwe nnalondebwa okukulira emizannyo, ne ntandikawo empaka z’amasomero ga yunivasite (Inter College Competitions) omwali Uganda Teachers College Kyambogo, National Teachers College ne UCC.\nOluvannyuma lw’empaka zino okukola obulungi, Rev. Polycarp Kakooza yantwala nkole ng’omuwandiisi w'akakiiko akavunaanyizibwa ku mizannyo mu ggwanga, aka NCS ne nkolerayo wakati wa 1978-82.\nRev. Kakooza yansasulira okusoma obukulembeze bw'emizannyo e Bungereza, era emyezi omwenda we gyaggweerako nga nkuguse mu mupiira.\nWakati wa 1982- 84 Patrick Kawooya, eyali Ssentebe wa Villa yantwala okulabirira enkola y’emirimu, nga bwe nnyambako Rogers Nsubuga ng’omumyuka w’omutendesi.\nMu 1984 baategeka omusomo gw’abatendesi ne ngwetabamu wamu ne Moses Nsereko, Asumani Lubowa Pale Oketch, Charles Omigi n’abalala.\nAmaka ga Masembe agasangibwa e Nsangi.\nMu 1985, nneegatta ku Bank of Uganda FC eyali ezannyira mu kibinja ekyokubiri okumala sizoni emu ng’omutendesi, ne ngireeta mu liigi ya babinywera.\nMu December 1985 nnaddayo mu Express ng'omutendesi, kyokka oluvannyuma lw'emyezi ebiri gyokka nnawalirizibwa okuvaayo mu February 1986 nga tebagendera ku bye mbalagira, sso ng'abaali bawa ebiragiro bangi.\nMu 1983, ddiifiri Edward Senkwangu Ssewagudde, yansindika mu musomo gw'obwaddiifiri e Nakivubo, kuno kwe nnagatta endala mu 1985, olwo mu 1987 ne nnondebwa okulamula eza CECAFA ezaali mu Sudan.\nEno nnakola bulungi ne nnondebwa nga ddiifiri eyasinga banne. Kino kyannyongera enkizo ne nteekebwa ku bagenda okulamula empaka za 1988 Senior Challenge Cup e Malawi, AFCON wa 1994 e Tunisia ne World Cup y’abali wansi w’emyaka 20 mu 1995 e Qatar.\nMu 1989 nga CECAFA yaakaggwa, nnayitibwa okugenda e Kuwait okulamula empaka ez’okuzza emirembe n’okutabagana mu nsi z'Abawalabu, oluvannyuma lw’obutabanguko obwaliyo wakati wa Al Ahly, Zamalek ne Ismaily, sso ng'era nnafuna n'omukisa okulamula mu Asian Cup of Nations mu Emirates, ssaako AFCON ya 1996 eyali e South Afrika.\nEkyasa ekyo kyan- namira era entikko yali yaakulondebwa nga ddiifiri Omufirika eyasinga mu kyasa ekyo.\nNSUBWA WORLD CUP\nKyokka siyinza kwerabira mwaka gwa 1998 bwe nnali mu mitambo gy’okulamula semi za AFCON mu Burkina Faso, wakati wa South Afrika ne Congo Brazzaville, ne nnyongeramu eddakiika 8 oluvannyuma lw'e 90.\nKino Issa Hayatou, eyali akulira CAF, eyali ayagala okugenda okulaba semi eyookubiri wakati wa Burkina Faso ne Misiri.\nHayatou yasalawo okuwandiikira FIFA eggye erinnya lyange ku lukalala lwa baddiifiri abaalina okulamula World Cup ya 1998 e Bufalansa, era ekyo sirikyerabira, era wano we nnakomya omulimu gw'okukommonta ffirimbi. Wakati wa 2006 - 2008, FUFA yannonda okukulira emirimu, sso ng'era nnabeerako maneja wa kkampuni ya Peacock Paints, era nzize nkola n'ebirala bingi.\nKYE NDIKO KATI\nMu budde bwange obw’eddembe nnyumirwa okulaba omupiira wamu n'emisinde, nsoma ebitabo bingi mu kunoonyereza era ndi muweereza mu Kkanisa yange eya St. Mark COU, Nsangi\nNze muwandiisi w’akakiiko ak'awamu akaddukanya emizannyo mu Buganda, aka Buganda General Sports Council (BGSC).\nCAF yaddamu okunteeka ku kakiiko akasunsula, n'okulonda baddiifiri abakkirizibwa okulamula empaka ez’enjawulo mu Afrika. lNdi musomesa era omutendesi w’abatendesi wano ne mu Afrika.\nNdi mulimi ate omulunzi w’ebisolo n’ebinyonyi.\nMpoomerwa nnyo ettooke, omuceere, n'enkoko, ng'onteereddeko ekinyeebwa ku bbali.\nKU MUPIIRA GWA UGANDA\nEbisoomooza bingi naye ng’ekisinga obukulu kya mupiira gwa Uganda kujjula butayagaliza. Twandibadde tuli wala mu nkulaakulana naye buli muntu ayagala kusika ng’azza wuwe.\nOmusumba bamusanze yeekeja ekiro\nEbirungi by'osubwa nga tosadde Iddi\nKabineeti: Beti Kamya ne Nadduli balidde obwaminisita\nMUBS ne KU zaakweriga masajja


Bukedde Online - Abanja omugagga Yanga obukadde 303 amuwawaabidde mu mbuga z'amateeka\nOfiisa eyakubiddwa abakuumi ba Kyaligonza ...\nWABALUSEEWO enkaayana ku ttaka eriri awaali awaali Total Nakivubo mu Kampala wakati ne bagimenyawo nga kati mu kiseera kino bazimbawo akeedi, eyali nnannyini kifo kino bw’akalambidde ng’ayagala omugagga Mansur Matovu amanyiddwa nga Yanga okumusasula ssente ze doola 82,500 mu za Uganda 303,105,000 nga zino ye bbaalansi ezaasigalayo bwe yamuguza ekifo kino.\nOmuwaabi De'Semaline incorporation Ltd asaba kkooti Enkulu etawulula enkaayana z'ebyobusuubuzi mu Kampala ku musango nnamba CS 82/2018 nti waakiri bayimirize buli kimu ekikolebwawo okutuusa nga bamusasudde ssente ze zonna kuba bwe batakikola ayinza obutafuna ssente ze.\nOmuwaabi era nga yaakola nga bbuloka awawaabidde Mansur Matovu ne kkampuni ya DL properties Ltd ng'ayita mu bannamateeka be aba Crane associated advocates era mu mpaaba ye agamba nti nga October 20 2017 omuwaabi yakola endagaano y'okugula ekifo kino.\nEkisangibwa ku LRV 2458 Folio 15 poloti 2 ku Luguudo lw'e Namirembe mu Kampala wakati okuva ku Total Uganda Ltd.\nWabula nga October 26 2017 nga wayise ennaku 6 zokka De'Semaline incorporation Ltd yakiguza Matovu ne kkampuni ya DL properties Ltd ku doola 7,000,000.\nMu ndagaano eno abawawaabirwa balina okusasula De'Semaline incorporation Ltd 1,500,000 ate ezisigadde bazisasule Total Uganda Ltd era bakkiriziganya nti abawawaabirwa balina okufuna ekifo kino nga bamalirizza okusasula ssente zonna ne bazimalayo.\nNga January 22 2018 omuwaabi yabanja abawawaabirwa ssente ze wabula nga January 31 2018 baatwala ekifo poloti ye ku mpaka era ne bamugaana okuddamu okugirinnyamu wadde nga bbalansi we tebaamumuwa.\nAgamba nti mu kiseera kino baazimbawo n'agamba nti nga October 1 2018 omuwaabi era yababanja ssente ze wabula tebaamuddamu.\nAyongerako nti Yanga yamenya endagaano gye baakola naye kuba baali baakujja mu kifo kino nga bamumazzeeyo ssente ze zonna.\nKati omuwaabi asaba waakiri bayimirize buli kimu ekikolebwawo okutuusa nga bamusasudde ssente ze doola 82,500, kkooti okulangirira nti Matovu ne DL properties Ltd baamenya endagaano gye baakola nabo ey'okumalayo ssente ze balyoke batwale ekifo ekyo n'okumusasula ebyo by'afiiriddwa.\nKino we kijjidde nga Mansoor Matovu Yanga ne Drake Lubega bakyalwana okweddiza ebizimbe ebiri ku ttaka lya Qualicel erikaayanirwa ne famire y'omugenzi Charles Muhangi.\nMu bugagga bwa Mansur Matovu amanyiddwa nga Yanga kuliko ebizimbe; Sun Set Arcade, Zainab Aziz ne Ivory Plaza ku Wilson, Namaganda Plaza e Nakasero, M.M Plaza ku Luwum, Zaina Textile Centre okumpi ne Cooper, Zai Plaza ku Luwum, Nabukeera Plaza e Nakivubo n'ebizimbe ebirala.\nAlina n'ebizimbe mu Ndeeba n'e Lubaga era musuubuzi wa sipeeya ne pikipiki.\nDe’Semaline incorporation Ltd\nOmugagga Mansour Yanga\nAba bbaasi beegasse kubasuubuzi okulemesaDrake Lubega ne Yanga


Bukedde Online - 'Abaana temubalekera basomesa na bannaddiini'\n'Abaana temubalekera basomesa na bannaddiini'\nEmize gy'abaana egimu giva ku bazadde\nBbebi bamusudde ku kasasiro\nMINISITA omubeezi ow’ensonga z’abaana n’abavubuka Florence Nakiwala Kiyingi akubirizza abazadde obutalekera basomesa na bannaddiini kubagunjulira baana.\nMinisita Nakiwala Kiyingi (owookubiri ku ddyo) ng’asimbula abaana abeetabye mu misinde.\nBino yabyogeredde ku Lutikko e Lubaga bwe yabadde asimbula emisinde egyetabiddwaamu abaana n’abantu abakulu mu kaweefube w’okunoonya ssente z’okuddaabirizza ekifo kya ‘’Holy Infant Oratario’’ ekimanyidwa nga Sunday school abaana abato we basomera eby’eddiini.\nKu mukolo guno Nakiwala kwe yasiimidde ne Ssaabasumba Dr. Cyprian Kizito Lwanga olw’ekirowoozo ky’okutandikawo ekifo ky’abaana kino kye yagambye nti kyakwongera okusika abaana ababadde balekebwa awaka olw’okubulwa we babakuumira.\nCansala w’essaza lya Kampala Rev. Fr. Joseph Mary Ssebunnya eyakiikiridde Ssaabasumba yategeezezza nti ekifo kino kyakwongera okubangula abaana mu by’eddiini n’asaba abazadde obutabaleka waka wabula bajjenga nabo buli Ssande basobole okuyiga ekigambo kya Katonda ekinaabayamba okutambulira mu kitangaala kubanga be bakulembeze ab’enkya.\nYagambye nti ekigenderwa ky’emisinde gino kuliko okusonda ssente z’okuddaabiriza ekifo ekyabaweereddwa ssaabasumba, okuyamba abaana okukuuma emibiri gyabwe nga miramu, okunnyikiza eddiini, okumanyagana n’okuzimba emikwano mu baana.\nYagambye nti waliwo enteekateeka z’okubunyisa enkola eno mu ssaza lyonna okulaba nti abaana bongera okumanya Katonda ne yeebaza minisita olw’obuyambi bwe yabawadde ng’omulimu guno gwetaagisa ensimbi ezisoba mu bukadde 10.\nFr. Kiibi atwaliddwa mu kigo ky'e Mitala Maria\nEnkuba ekedde okutonnya egootaanyizza emirimu mu katale k'e Ggaba\nAb'e Wakiso bayisizza ekiteeso okufuuka ekibuga\nKayemba Afaayo awakanyiza eky'okufuula Masaka yonna city\nAb'e Wakiso beebugira mipiira gy'amagombolola


Bukedde Online - Emmere ya Gavumenti etuuse ku bantu 9000\nAba Golden Impact SC bassatira lwa nnannyi...\nResty Nabasinge omutuuze mu Kisenyi nga musanyufu ng’omuserikale ali ne ssentebe w’ekyalo Charles Sekiranda nga bamukwasa emmere ye.\nWE bwazibidde eggulo ng'abantu 9000 be baakafuna emmere ya Gavumenti okuva ku bantu 2947 abaasooka okufuna ku Lwomukaaga mu bitundu okuli Bwaise I, II ne III. Minisita w'Ebyamawulire, Judith Nabakooba yategeezezza nti ebifo omukuumirwa abantu abatalina mwasirizi n'amalwaliro gonna mu Kampala byakuweebwa enkizo mu nteekateeka y'okugaba emmere ya Gavumenti egenda mu maaso. Enteekateeka ya Gavumenti okugabira abawejjere emmere okusobola okuyita mu mbeera ya Coronavirus yatandikidde Bwaise wakati mu kulabula abakulembeze baleme kugiyingizaamu byabufuzi.\nKatikkiro wa Uganda, Dr. Ruhakana Rugunda ye yatongozza okugaba emmere ku mukolo ogwabaddewo ku Lwomukaaga era abantu ab'enjawulo ne bawaayo obuyambi okwabadde S.K Mbuga, Smanga Solutions abakolagana ne kkampuni y'ensi yonna eya Motorrola Solutions n'abalala abadduukiridde omulanga gwa gavumenti okuyamba abantu abateesobola abatakyasobola kwetuusaako kyakulya.\nEmmere yajjidde ku mmotoka ekika kya tuleera ng'ewerekeddwa abakungu ba gavumenti. Okugaba emmere kwatandikidde mu muluka gwa Bwaise I ne Kisenyi Zooni mu Munisipaali y'e Kawempe.\nKwakulembeddwaamu ebitongole by'okwerinda okuli, poliisi, amagye LDU, ekitongole kya Red Cross, KCCA n'abakulembeze b'ebyalo. Emmere eno abantu bagibasanza waka waabwe era buli obwedda afuna emmere, yabadde asooka kuwandiisibwa, okumanya ebimukwatako n'omuwendo gw'abantu b'alina mu nnyumba, ng'omuwendo gw'olina bye bintu by'oweebwa.\nAbantu baafunye ebintu okuli omunnyo, obuwunga kkiro mukaaga, ebijanjaalo kkiro ssatu wabula abakyala abali embuto, abayonsa n'abakadde babadde bongerwako amata g'obuwunga ne ssukaali kkiro bbiri.\nObwedda buli nnyumba efuna ng'eteekebwako laama, obutafuna mulundi gwakubiri. Ate LT. Henry Obbo, omwogezi w'eggye ery'oku ttaka, mu Lule Zooni, mu Kawempe yakuutidde abakulembeze b'ebitundu obutayingiza byabufuzi mu nteekateeka ya gavumenti ey'okugabira Bannayuganda emmere.\nYasabye abakulembeze okubeera ekyokulabirako ekirungi mu kaweefube w'okutangira ekirwadde kya Covid -19 muno mulimu; okwewala okubeera mu bifo ebikuhhaanirwamu abantu abangi, okunaaba engalo buli kiseera n'okubeera awaka gye bagenda okubasanza obuyambi bw'emmere.\nBenny Namugwanya, minisita omubeezi owa Kampala yasabye abatuuze okukolagana n'ebitongole byonna ebiri mu nteekateeka eno era babeesige kubanga emmere ejja kubatuusibwako mu maka gaabwe.\nKyokka abantu abamu baawuliddwa nga bagamba nti gavumenti ebawadde emmere, kyokka kwabaddeko ebyabuzeeko nga amanda aganaagifumba. Gavumenti eragidde abaana b'oku nguudo Gavumenti eragidde abaana b'oku nguudo bakuhhaanyizibwe ku ssomero lya Nakivubo Blue Primary w'esazeewo okubakuumira n'okubawa emmere mu kaweefube w'okulwanyisa ssennyiga omukambwe. Eragidde aba LC mu Kisenyi, Katwe n'abakulembeze mu bitundu omusangibwa abaana bano bayambeko ku ntegeka eno.\nMeeya wa Kampala Central Munisipaali, Charles Sserunjogi, ng'ali n'atwala obutebenkevu, Moses Tashobya, ekibinja ky'abaana ekisoose baakitutteyo ggulo. Sserunjogi yagambye nti tebakyayagala mwana yenna ku luguudo. Sserunjogi yategeezezza nti Gavumenti yabawadde emmere n'ebimu ku bikozesebwa okulabirira abaana bano nga babakuumira mu kifo kimu.\nAbakozi bakkirizibwe okwewolera ku ssente za NSSF ze batereka - Bakkabulindi\nBajeti etandise okunyiga abalimi


Bukedde Online - Ab’e Kawempe balaajanidde KCCA ku nguudo\nOmulabirizi Mutebi bamujjanjabye ne bamussaako...\nObulabirizi bw’e Mukono bukyusizza abasumba...\nABATUUZE b’e Kawempe basabye ekitongole kya KCCA okukola ku nguudo ezirimu ebinnya ze bagamba nti zifuuse mpuku z’ababbi mwe bateegera abantu.\nBaagambye nti bateega abantu n’ebidduka mu nguudo ez’ebinnya okuva ku ssaawa 1:00 ey’akawungeezi nga n’abamu bakozesa boodabooda okudduka nga bamaze okubba.\nEzimu ku nguudo ababbi ze baafuula empuku kuliko Musooka Road e Kanyanya, ekkubo eriva ku nkulungo y’e Mulago okuyita mu Katanga, Ssendawula Road erisangibwa mu Kawempe I mu zzooni y’e Kirokole zzooni n’endala.\nOmu ku batuuze, Julius Ssentume ow’e Kanyanya yategeezezza nti ssinga Gavumenti tesitukiramu kulwanyisa bamenyi b’amateeka, bandifuuka ekizibu mu ggwanga .\nJanet Nakayenga ow’e Nammere yagambye nti yabadde ava ku mulimu ssaawa 3:00 ez’ekiro n’asanga abavubuka 4 nga batambula omu n’akuba mmotoka ye ekibaawo ate omulala n’amusikako essimu n’akasawo ne badduka.\nMmeeya w’e Kawempe, Emmanuel Sserunjogi yasabye abatuuze okubeera abakakkamu n’agamba nti, enguudo zigenda kukolebwa mu mwaka gw’ebyensimbi ogujja kyokka poliisi yo yalumirizza abatuuze okukolaganira wamu n’ababbi.


Bukedde Online - Dayirekita w'essomero aliira ku nsiko lwa kukuma mu bayizi muliro ne bakuba abapoliisi amayinja\nKyokka mwana ggwe Lydia Jazmine!\nEyagaba abalongo bange yantamya laavu\nDayirekita w'essomero aliira ku nsiko lwa kukuma mu bayizi muliro ne bakuba abapoliisi amayinja\nAbasiramu balabudde abaatwala obubizzi ku...\nAb'ettima balumbye abafumbo mu nnimiro emisana...\nAdded 24th September 2016\nPOLIISI y’e Lyantonde etandise okuyigga dayirekita w’essomero lya Ronald Ruta P/S erisangibwa mu kibuga ky’e Lyantonde lwa kukuma muliro mu bayizi n’abalagira bakube bawannyondo ba kkooti n’abasirikaleba Poliisi amayinja abaabadde bagenze ku ssomero lino okugonjoola enkaayana z’ettaka.\nAbaserikale ne bawannyondo ba kkooti nga balawuna ku ssomero lya Ronald Ruta P/S. Mu katono ye Ronald Ruta nnyini lyo\nBya FLORENCE TUMUPENDE, LYANTONDE.\nKigambibwa nti Ronald Kansabe, nnannyini ssomero lino yaguza omugagga Paddy Kabuye ettaka eriweza yiika nnya (4) okuli ebizimbe n’ebizimbe by’essomero kyokka ng’apapunta bwe baapimye ettaka ng’ekyapa kiraga nti yamuguza kitundu kya yiika.\nKino kyatabudde omugagga Kabuye n’agwawo ekigwo n’aziraka n’atwalibwa mu mmotoka okubudaabudibwa.\nAkulira poliisi y’e Lyantonde, Oyo Thomas yalabiddwako ng’alagira abayizi ababadde basoma ‘holiday’ okwamuka essomero lino mu ssaawa emu yokka okutuusa ng’olusoma lwa ttaamu eyookubiri luzzeemu.\nYadde nga waliwo abayizi poliisi be yakutte nga bakuba amayinja, bawannyondo ba kkooti okuva e Kampala baasabye poliisi obutabasiba wabula bayigge dayirekita w’essomero lino eyabakumyemu omuliro avunaanibwe.\nOmugagga Kabuye olwazze engulu n’awera okutwala dayirekita Kansabe mu kkooti amugguleko omusango gw’okumufera n’amuguza ettaka ly’empewo.\nBo abazadde abaliraanye essomero bino olwabagudde mu matu emitima ne gibeewanika nga nga bagamba nti ebiriwo byonna biraga essomero ligenda kuggalwa.\nBino byabaddewo akawungeezi k’olweggulo ku Lwokutaano era n’okutuusa kati essomero likyali mu mikono gya poliisi okutuusa ng’embeere ezze mu nteeko.\nAmawulire, Bukedde, soma,\nOkukwatibwa kwa Kitatta kitegeeza ki eri Kayihura\n‘Yanjokya ettaala n’okunfumita emisumaali\nKyokka mwana ggwe Lydia Jazmine!...\nMWANAMUWALA Lydia Jazmine abamu gwe bayita muninkini wa gundi yamalayo. Akola bimusanyusa nga tafuddeyo ku bantu...\nEyagaba abalongo bange yantamya...\nNZE Charles Adwor, mbeera Mukono. Nasisinkana munnange mu 2014 nga nkyabeera e Jinja. Ebiseera ebyo nalina omulimu...\nWeyune enkola ya kontulakiti ofunemu...\nOKUKOLA kontulakiti n’omuguzi y’emu ku ngeri omulimi n’omulunzi mw’asobola okuyita okufuna akatale k’ebintu bye...


Bukedde Online - Kkamera za Bbanka Enkulu zaanise abanene abalala\nKkamera za Bbanka Enkulu zaanise abanene abalala\nBad Black azzeemu okufuna ssente kati asula...\nOmusajja ayokedde mukazi we mu nnyumba\nAdded 12th January 2019\nKKAMERA ezaaleeteddwa mu Palamenti okulaga engeri omukungu wa Bbanka Enkulu, Justine Bagyenda gye yeetikka ebiwandiiko bya Gavumenti zaanikiddemu abanene abalala omuli ne looya w’omu Kampala gwe zaalaze nga naye akukusa ebiwandiiko bya Bbanka Enkulu.\na gyenda mu kakiiko\nAbabaka ba Palamenti abaakakiiko aka COSASE akakulirwa, Abdul Katundu baawuniikiridde nga kkamera ziraga engeri Bagyenda gye yakukusa ebiwandiiko bya bbanka ku lunaku olwa Ssande olutali lwa kukola mu Gavumenti.\nAkatambi kaalaze omukuumi wa Bagyenda, Juliet Adikot ne ddereeva we Job Turyahabwe nga bafulumya ebisawo omuli ebiwandiiko n’ebintu bya bbanka enkulu bingi nga tebaaziddwa ng’amateeka bwe galagira.\nNg’oggyeeko okuba nti ensawo tezaayazibwa kyokka era byafulumira mu mulyango ogutali gwa bulijjo. Byaliwo ku Ssande nga March 11, 2018.\nWaliwo n’akatambi akalala akaakwatibwa nga March 4, 2018 ng’emmotoka ya Bagyenda mwe yali ne Adikot ne Turyahabwe ng’eyingira Bbanka Enkulu.\nWaliwo n’akatambi akaakwatibwa nga February 4, 2018 nga waliwo emmotoka bbiri ezaayingira mu Bbanka Enkulu mu biseera eby’enjawulo ne muvaamu abasajja babiri okuli n’omuyindi ne beesogga Bbanka Enkulu.\nEkimu ku kyewuunyisizza ababaka kwe kubeera ng’ emmotoka zino mu kuyingira zaasanga Adikot azirindiridde ku mulyango era abaazirimu ye yabakulemberamu okubatuusa ku Bagyenda.\nMu kwewozaako Bagyenda yategeezezza nti emmotoka emu yalimu munnamateeka Timothy Masembe Kanyerezi owa kkampuni ya MMAKS emu ku ziwolereza Bbanka Enkulu.\nEmmotoka eyokubiri yalimu Ashwini Kumar eyali akulira bbanka ya Baroda nga bonna baali balina ebibaleese eby’enjawulo.\nYagambye nti ekyamusisinkanya abakulu bombi ku lunaku lwa Ssande olutaali lwa kukola lwa nsonga nti mu kiseera ekyo yali mu luwummula era obwo bwe budde bwe yafuna.\nMasembe alabibwa ng’ayingira ofiisi ya Bagyenda ng’akutte ensawo ewewuka, kyokka mu kufuluma erabika ng’ezitowa okusinga bwe yayingidde era kiteeberezebwa nti yatwaliramu ebintu.\nBagyenda yasanze akaseera akazibu akulira ebyokwerinda mu Bbanka Enkulu, Milton Opio bwe yamulumirizza nti yali akimanyi bulungi nti takkirizibwa kusisinkana bagenyi mu budde obutali bwa kukola.\nOpio yalumirizza nti okumanya Bagyenda n’omukuumi we baalina omupango gw’okufulumya ebiwandiiko by’ekitongole, Adikot yasooka kulabibwa ng’alabiriza okukakasa nti tewali mukuumi anaamwaza era ng’aliko n’omuntu gwe yayogeranga naye ku ssimu.\nKu kye bisawo ebisatu ebyafulumizibwa nga March 11, yagambye nti byalimu bifaananyi bye awamu n’ebiwandiiko bye ng’omuntu.\nEky’obutayazibwa teyabimanya kuba we baabifulumiza yali asigadde mu ofiisi. Bagyenda yagambye nti obutayazibwa tegwali mulimu gwe kuba yeeteekangawo okumwaza, kyokka abavunaanyizibwa ne batafaayo.\nAdikot obwedda ayogeza obukambwe yagambye nti yasalawo okuggula geeti ng’emmotoka ya munnamateeka Masembe ng’eyingira wadde si buvunaanyizibwa bwe kuba tewaaliwo mukuumi wa kubiri ayambako.\nTumubweine Twinemanzi eyaddira Bagyenda mu bigere yayongedde okukomerera Bagyenda bwe yategeezezza nti wadde amateeka gakkiriza abakungu ba Bbanka\nEnkulu okuyingira ekiseera kyonna, kyokka tebakkirizibwa kuyingiza bagenyi mu ssaawa ezitali za kukola.\nBamenye ofiisi ne babba fayiro ku ttemu lya Kagezi ne Kaweesi\nAsabye Kaliisoliiso anoonyereze ku byobugagga by’owa Bbanka Enkulu\nAbabaka bakunyizza Bagyenda owa Bbanka Enkulu n'atuuyana


Kaabuyonjo ezijjude nga zikulukutira mu mayumba g'abatuuze, n'okukwata mu mbinabina zisuza abatuuze b'e Kabowa bakukunadde olw'okutya okulumbibwa endwadde eziva ku bujama\nAbatuuze b’e Kabowa batudde ku ccupa olw’embeera ya kaabuyonjo eyeeraliikiriza, eziriwo ntono ate nnyingi zajjula dda, enkuba bwetonnya zikulukuta ne mukoka ne ziyiwa mu myala n’okuyiwa mu mayamba g’abatuuze ekivuddeko endwadde eziva ku bujama okwegiriisiza mu kitundu.\nEndwadde zinnamutta nga, kkolera n’endala zeesigamizibwa ku nsonga y’okukozesa kaabuyonjo obubi, kazambi n’agenda mu bantu ekivaako okukozesa amazzi gaayiiseemu okufumba n’okunywa.\nEbitundu ebimu mu Kabowa naddala Zooni ya Ssembule ‘B’ emanyiddwa nga Nakayiza, enkuba bw’etonnya teweesaazaayo olw’embeera ya kaabuyonjo zaayo embi.\nZino za kalina, nnyingi zikutte mu mbinabina, zirimu ebituli wansi ebifulumya kazambi ng’enkuba etonnye n’akulukuta ne mukoka ate aggweera mu mayumba g’abatuuze ne gujabagira.\nKaabuyonjo eziriraanye omwala mu Ssembabule B\nBw’otuuka mu zooni eno, yonna yeetooloddwa emyala, kaabuyonjo zaazimbirwa ku mayumba kwennyini ate ne zikolerwako ebituli ebifulumya kazambi ng’enkuba etonnye ne biyiwa mu mwala, ate amazzi ge gamu ne ganjaalira mu mayumba g’abatuuze ekireetera endwadde z’obucaafu omuli: Kkolera, ekiddukano, omusujja n’endala okweriisa enkuuli.\nLawrence Mbabaali, ow’ebyobulamu (VHT)mu zooni ya Ssembule B ne Kironde e Kabowa agamba nti, embeera ya kaabuyonjo mu bitundu byaffe ebya Kabowa ne Ndeeba mbi.\nOlw’ekitundu kyaffe okuba eky’omugotteko, temuli makubo, kizibu ebimotoka ebinuuna kazambi okutuuka munda, tukozesa tukutuku okunuuna kazambi ate buno butono tebumumalaaamu, wayitawo akaseera katono nga ziddamu okujjula.\nKaabuyonjo ng'enoo enkuba bwetonnya ekulukutira mu mwala\nEngeri gye tuli mu kisenyi, twesanga nga buli luvannyuma lwa myezi ebiri kaabuyonjo zaffe zeetaaga okunuunamu, ekintu eky’obuseere eri abantu ekivaako kuzita ne zikulukutira mu myala.\nMu zooni ya Ssembule B, mulimu abantu abasukka mu 5,000 kyokka twesanga abantu 30 bakozesa kaabuyonjo emu ekizireetera okujjula amangu ate abalala bangi tebalina kaabuyonjo we beeyamba, era bangi bakozesa buveera ne baketi ne bayiwa mu myala ekintu eky’obulabe.\nKaabuyonjo z’olukale ze twalina, zaamenyebwa nga basengula abantu abaali baasenga ku luguudo lw’eggaali y’omukka, okuva olwo tetuddangamu kufuna ndala.\nKaabuyonjo za kalina ezikulukutira mu mayumba g'abantu\nJoyce Nabbosa Ssebuggwaawo, Meeya wa munisipaali y’e Lubaga: Ab’e Kabowa twabasomesa engeri y’okwekuumamu nga bayonjo mu kiseera we baakwatibwa kkolera ku ntandikwa y’omwaka guno era bakimanyi, nga bwe balinda okubafunira kaabuyonjo ennungi.\nTukyalinzeeko omwaka gw’ebyensimbi ogujja 2019/2020 tubeeko kye tukola, waliwo ensimbi ezaayisiddwa nga za kugula bimotoka ebinuuna kazambi n’okuzimba kaabuyonjo, ku zino ab’e Kabowa be bamu ku bagenda okuganyulwa.